cyanic-selkie/wikianc huggingface dataset:
ലോനപ്പൻ നമ്പാടൻ
രാഷ്ട്രീയജീവിതം
1963-ൽ കൊടകര പഞ്ചായത്തിലേക്ക് കോൺഗ്രസ് സ്ഥാനാർത്ഥിയായി മൽസരിച്ചു ജയിച്ചാണ് രാഷ്ട്രീയത്തിൽ സജീവമാകുന്നത്. തൊട്ടടുത്ത വർഷം കേരള കോൺഗ്രസ് രൂപീകൃതമായപ്പോൾ അതിൽ ചേർന്നു. 1965-ൽ കൊടകര നിയോജക മണ്ഡലത്തിൽനിന്നു നിയമസഭയിലേക്കു മത്സരിച്ചെങ്കിലും പരാജയപ്പെട്ടു. പിന്നീട് 1977-ൽ കൊടകരയിൽ നിന്ന് തന്നെ ജയിച്ചു ആദ്യമായി നിയമസഭയിലെത്തി. 1980-ൽ രണ്ടാം തവണയും ജയിച്ചു. ഇത്തവണ ഇ.കെ. നായനാർ മന്ത്രിസഭയിലെ ഗതാഗത വകുപ്പു മന്ത്രിയായി. എന്നാൽ 1981-ൽ കേരള കോൺഗ്രസ് ഇടതു മുന്നണിയിൽ നിന്നു പിന്മാറിയതിനെ തുടർന്ന് നായനാർ സർക്കാർ നിലംപതിച്ചു. 1981 ഡിസംബറിൽ കെ. കരുണാകരൻ മുഖ്യമന്ത്രിയായി യു.ഡി.എഫ് സർക്കാർ അധികാരത്തിൽ വന്നു. ഭരണപ്രതിപക്ഷങ്ങൾക്കു തുല്യ അംഗബലമുണ്ടായിരുന്ന നിയമസഭയിൽ 1982 മാർച്ച് 15 ന് ലോനപ്പൻ നമ്പാടൻ പ്രതിപക്ഷത്തിന് അനുകൂലമായി വോട്ട് ചെയ്തു. സ്പീക്കറുടെ കാസ്റ്റിംഗ് വോട്ടിന്റെ മാത്രം ഭൂരിപക്ഷത്തിൽ നിലനിന്ന സർക്കാർ നിലം പൊത്താൻ ഇതു കാരണമായി.
വിനോന ലാഡ്യൂക്ക്
പുറംകണ്ണികൾ
വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:1959-ൽ ജനിച്ചവർ
ലോനപ്പൻ നമ്പാടൻ
രാഷ്ട്രീയജീവിതം
അതിനുശേഷം കേരളാ കോൺഗ്രസ്സിൽ നിന്ന് പിണങ്ങിപ്പിരിഞ്ഞ ഇദ്ദേഹം ഇടത് സ്വതന്ത്രനായി ഇരിങ്ങാലക്കുടയിൽ നിന്ന് നാല് തവണ ജയിച്ച് നിയമസഭയിലെത്തി. 1982-ൽ കോൺഗ്രസിലെ ജോസ് താന്നിക്കലിനെയും 1987-ൽ എ.സി.പോളിനെയും 1991-ൽ എ.എൽ. സെബാസ്റ്റ്യനെയും 1996-ൽ കേരളാ കോൺഗ്രസ് (എം)​ലെ തോമസ് ഉണ്ണിയാടനെയുമാണ് പരാജയപ്പെടുത്തിയത്. ഇതിൽ 1987 മുതൽ 1991 വരെയുള്ള കാലത്ത് ഇ.കെ. നായനാരുടെ നേതൃത്വത്തിലുള്ള മന്ത്രിസഭയിൽ ഭവന നിർമ്മാണ വകുപ്പു മന്ത്രിയായി പ്രവർത്തിച്ചു. 2001-ൽ കൊടകരയിൽ മത്സരിച്ചെങ്കിലും യു.ഡി.എഫ് സ്ഥാനാർത്ഥി കെ.പി. വിശ്വനാഥനോടു പരാജയപ്പെട്ടു. 2004-ൽ മുകുന്ദപുരത്തു നിന്ന് സി.പി.ഐ.എം പാർട്ടി ചിഹ്നത്തിൽ മത്സരിച്ച ഇദ്ദേഹം പത്മജാ വേണുഗോപാലിനെ പരാജയപ്പെടുത്തി ആദ്യമായി ലോക്‌സഭയിലെത്തി.
രാഷ്ട്രീയത്തിനൊപ്പം കലാപ്രവർത്തനങ്ങളിലും തത്പരനായിരുന്ന നമ്പാടൻ 25-ഓളം നാടകങ്ങളിൽ വേഷമിട്ടിട്ടുണ്ട്. അശ്വത്ഥാമാവ് ഉൾപ്പെടെ മൂന്നു സിനിമകളിലും നാരായണീയം എന്ന ടെലിഫിലിമിലും അഭിനയിച്ചു.
ദീർഘകാലമായി വൃക്കരോഗത്തിന് ചികിത്സയിലായിരുന്ന നമ്പാടൻ 2013 ജൂൺ 5-ആം തിയതി കൊച്ചിയിലെ സ്വകാര്യ ആശുപത്രിയിൽ  വെച്ച് അന്തരിച്ചു.
മുകിലൻ
വേണാട് ആക്രമിച്ച ഒരു മുഗൾ സർദാറാണ് മുകിലൻ. ഉമയമ്മ റാണി വേണാട് ഭരിച്ചിരുന്ന കാലത്തായിരുന്നു (1677 - 1684) ഈ ആക്രമണം. ഇത് കൊല്ലവർഷം 855-ലായിരുന്നു (എ.ഡി. 1680) എന്ന് കരുതപ്പെടുന്നു.
ലോനപ്പൻ നമ്പാടൻ
കുടുംബം
സ്കൂൾ അധ്യാപികയായിരുന്ന ആനിയാണ് ഭാര്യ. സ്റ്റീഫൻ, ഷേർലി, ഷീല എന്നിവരാണ് മക്കൾ.
അവലംബം
വർഗ്ഗം:1935-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:നവംബർ 13-ന് ജനിച്ചവർ വർഗ്ഗം:ജൂൺ 5-ന് മരിച്ചവർ വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭയിലെ മന്ത്രിമാർ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ആറാം കേരള നിയമസഭയിലെ മന്ത്രിമാർ
മുകിലൻ
വിശദാംശങ്ങൾ
മുകിലൻ വേണാടിന്റെ തെക്കൻ പ്രദേശങ്ങളിലൂടെയാണ് ആക്രമണമാരംഭിച്ചത്. അക്കാലത്ത് ഉമയമ്മ റാണി നെടുമങ്ങാട്ടു കോയിക്കലിലാണ് താമസിച്ചിരുന്നത്. വർക്കല മുതൽ തോവാള വരെയുള്ള പ്രദേശം മുകിലൻ പിടിച്ചെടുത്തു. തിരുവനന്തപുരത്തെ മണക്കാട് ആസ്ഥാനമാക്കി അദ്ദേഹം രാജ്യം ഭരിച്ചു തുടങ്ങി.
കന്യാകുമാരി ജില്ലയിൽ ബുധപുരം എന്ന പ്രദേശത്ത് നെയ്തശ്ശേരിമഠം വകയായ ഒരു ബലരാമ ക്ഷേത്രം ഉണ്ടായിരുന്നു. പ്രധാനദേവൻ ഭക്‌തദാസപ്പെരുമാൾ എന്ന് പ്രസിദ്ധനായ ബലരാമൻ ആയിരുന്നുവെങ്കിലും ഉപദേവനായി രുക്മിണീനാഥനും (പാർത്ഥസാരഥി ഭാവത്തിലുള്ള കൃഷ്ണൻ) ഉണ്ടായിരുന്നു. കൂപക്കരപ്പോറ്റിക്കായിരുന്നു ഇവിടെ തന്ത്രം. മുകിലൻ ഈ ക്ഷേത്രം ആക്രമിക്കാൻ വരുന്നുണ്ടെന്നറിഞ്ഞ നെയ്തശ്ശേരിപ്പോറ്റി കൂപക്കരപ്പോറ്റിയുടെ സഹായത്തോടെ വിഗ്രഹങ്ങൾ ഇളക്കിയെടുത്ത് കുറച്ചു ദൂരെയുള്ള ഒരു സ്വാമിയാർ മഠത്തിൽ എഴുന്നള്ളിച്ചു കുടിയിരുത്തി. ക്ഷേത്രം ആക്രമിക്കാനായി മുകിലൻ എത്തിയപ്പോൾ നായന്മാരും ചാന്നാന്മാരും അദ്ദേഹത്തെ നേരിട്ടു. അവരെ നിർദ്ദയം അരിഞ്ഞു വീഴ്ത്തിയ ശേഷം മുകിലൻ ക്ഷേത്രം കൊള്ളയടിച്ചു. തുടർന്ന് അദ്ദേഹം ക്ഷേത്ര മതിൽക്കെട്ടിനുള്ളിൽ വച്ച് ഗോക്കളെ വധിക്കുകയും ക്ഷേത്രം തകർക്കുകയും ചെയ്തു.
മുകിലൻ സമ്പത്ത് കൊള്ളയടിക്കാനായി നാനാദിക്കിലേക്കും തന്റെ പടയാളികളെ നിയോഗിച്ചു. എട്ടരയോഗക്കാരും എട്ടുവീട്ടിൽ പിള്ളമാരും മുകിലന്റെ ആക്രമണസമയത്ത് ജാതിഭ്രഷ്ട് ഭയന്ന് ശ്രീപദ്‌മനാഭസ്വാമിക്ഷേത്രം അടച്ചിട്ടു പലായനം ചെയ്തു എന്ന് ചരിത്രകാരൻ പി. ശങ്കുണ്ണി മേനോൻ എഴുതിയിട്ടുണ്ട്. പദ്‌മനാഭസ്വാമി ക്ഷേത്രം കൊള്ളയടിക്കാൻ മുകിലൻ സ്വയം പുറപ്പെട്ടപ്പോൾ മണക്കാട്ടുള്ള പഠാണികളായ മുഹമ്മദീയർ അത് തടഞ്ഞു. അന്നദാതാക്കന്മാരായ വേണാട്ടരചന്മാർ തങ്ങളെ കാരുണ്യത്തോടെയാണ് സംരക്ഷിച്ചു പോരുന്നതെന്നും രാജവംശത്തിന്റെ പരദേവതാക്ഷേത്രം കൊള്ള ചെയ്യരുതെന്നും അവർ അപേക്ഷിച്ചു. അതിനാൽ മുകിലൻ ശ്രീപദ്‌മനാഭസ്വാമി ക്ഷേത്രം ആക്രമിച്ചില്ല. എന്നാൽ വർക്കല മുതൽ തോവാള വരെയുള്ള പ്രദേശങ്ങളിൽ അദ്ദേഹം സുന്നത്ത് ഉൾപ്പെടെയുള്ള മുഹമ്മദീയാചാരങ്ങൾ അടിച്ചേൽപ്പിച്ചു.
ഉമയമ്മ റാണി കേരളവർമ്മയെ വേണാട്ടു രാജകുടുംബത്തിലേക്കു ദത്തെടുത്ത് ഇരണിയൽ രാജകുമാരൻ എന്ന ഔദ്യോഗികാംഗീകാരം നൽകി. തുടർന്ന് കേരളവർമ്മയായിരുന്നു ഉമയമ്മ റാണിയുടെ മുഖ്യ ഉപദേഷ്ടാവ്.
ശേഷിപ്പുകൾ
കൽക്കളം താലൂക്കിൽ മുകിലന്റെ കുതിരപ്പട നിന്നിരുന്ന സ്ഥലമായതുകൊണ്ട് അവിടം കുതിരക്കുഴി എന്ന് അറിയപ്പെടുന്നതെന്ന് വിശ്വാസമുണ്ട്. ഇദ്ദേഹ‌ത്തിന്റെ പട്ടാളക്കാർ കഞ്ഞിവെച്ച് കഴിച്ച സ്ഥലമാണത്രേ കഞ്ഞിക്കുഴി. മുസ്ലിം പട്ടാളം വെള്ളമെടുത്തിരുന്ന സ്ഥലത്ത് നാട്ടുകാർ നഞ്ഞു കലക്കിയതിനാൽ ആ സ്ഥലം നഞ്ഞുക്കാലയായി എന്ന് കരുതപ്പെടുന്നു. അംബാസമുദ്രം വഴി മുകിലനും സൈന്യവും ഇന്ന് ഒറ്റശേഖരമംഗലം ഗ്രാമപഞ്ചായത്തിൽ ഉൾപ്പെട്ട സ്ഥലത്തെത്തി താവളമടിച്ചിരുന്നതായി വിശ്വസിക്കപ്പെടുന്നു. ഈ സ്ഥലത്തിന് മുകിലൻതറ എന്ന പേരുവരുകയും കാലക്രമത്തിൽ ഇത് പുകിലന്തറയായി തീർന്നതായിരിക്കാം എന്ന് വിശ്വാസമുണ്ട്.
അവലംബം
വർഗ്ഗം:മുഗൾ സൈനികർ വർഗ്ഗം:തിരുവിതാംകൂറിന്റെ ചരിത്രം
ഉമാ ചക്രവർത്തി
ഇന്ത്യയിലെ സ്ത്രീപക്ഷ ചരിത്രകാരികളിലൊരാളാണ് '''ഡോ. ഉമാ ചക്രവർത്തി'''. ഡൽഹി വനിതാ സർവ്വകലാശാലയിൽ (യൂണിവേഴ്സിറ്റി കോളേഡ് ഫോർ വിമൻ, ഡൽഹി) മിറാൻഡ ഹൗസിൽ അദ്ധ്യാപികയായിരുന്ന അവർ ബുദ്ധിസം, ആദ്യകാല ഇന്ത്യയുടെ ചരിത്രം, തുടങ്ങിയ വിഷയങ്ങളിലും സമകാലിക വിഷയങ്ങളിലും ശ്രദ്ധേയമായ രചനകൾ നടത്തിയിട്ടുണ്ട്.
വനിതാ സർവ്വകലാശാലയിലെ 1966 മുതൽ 1998 വരെയുള്ള അദ്ധ്യാപനവൃത്തിക്കുശേഷം ഉമ ഇപ്പോൾ, "ഇന്റർനാഷണൽ ഫെഡറേഷൻ ഫോർ റിസർച്ച് ഇൻ വിമൻസ് ഹിസ്റ്ററി" എന്ന അന്താരാഷ്ട്ര സംഘടനയുടെ ബോർഡ് അംഗവും വൈസ് പ്രസിഡന്റുമായി പ്രവർത്തിക്കുന്നു. 1970 മുതൽ വനിതാ മുന്നേറ്റങ്ങളുമായി അവർ ഒത്തൊരുമിച്ച് പ്രവർത്തിച്ചുവരുകയാണ്. ഇതിന്റെ ഭാഗമായി അനവധി വസ്തുതാന്വേഷണ സംഘങ്ങളിൽ അംഗമായിരുന്നുകൊണ്ട് ഭരണകൂട അടിച്ചമർത്തലുകൾ, വനിതകൾക്കെതിരായ അതിക്രമങ്ങൾ, മനുഷ്യാവകാശ നിഷേധങ്ങൾ തുടങ്ങിയവയെക്കുറിച്ച് പഠനം നടത്തിയിട്ടുണ്ട്. "ഗുജറാത്ത് നീതിക്കായുള്ള അന്തർദ്ദേശീയ ട്രൈബ്യൂണലിന്റെ" അംഗമായും പ്രവർത്തിച്ചു.
അവലംബം
വർഗ്ഗം:ഇന്ത്യൻ ചരിത്രകാരികൾ വർഗ്ഗം:1941-ൽ ജനിച്ചവർ വർഗ്ഗം:ഓഗസ്റ്റ് 20-ന് ജനിച്ചവർ
മണ്ണിന്റെ ഫലഭൂയിഷ്ടി
മണ്ണിന്റെ ഫലഭൂയിഷ്ടി എന്നത് കാർഷികാവശ്യങ്ങൾക്കുള്ള സസ്യവളർച്ച നിലനിർത്താനുള്ള മണ്ണിന്റെ കഴിവാണ്. അതായത്, സസ്യത്തിന് വാസസ്ഥലം നൽകുകയും നിലനിൽക്കുന്നതും സ്ഥിരമായതുമായ ഉയർന്ന ഗുണനിലവാരമുള്ള വിളവ് തരാനുള്ള കഴിവ്. ഫലഭൂയിഷ്ടമായ ഒരു മണ്ണിന് താഴെതന്നിരിക്കുന്ന ഗുണഗണങ്ങൾ ഉണ്ട്:
താഴെപ്പറയുന്ന കാര്യങ്ങളാണ് ഭൂരിഭാഗം സാഹചര്യങ്ങളിലും മണ്ണിന്റെ ഫലഭൂയിഷ്ടിയെ സഹായിക്കുന്നത്:
ഒഴൂർ ഗ്രാമപഞ്ചായത്ത്
മലപ്പുറം ജില്ലയിലെ തിരൂർ താലൂക്കിൽ താനൂർ ബ്ളോക്കിൽ ഉൾപ്പെടുന്ന ഗ്രാമപഞ്ചായത്താണ് 16.2 ചതുരശ്ര കിലോമീറ്റർ വിസ്തീർണ്ണമുള്ള ഒഴൂർ ഗ്രാമപഞ്ചായത്ത്. ഈ പഞ്ചായത്ത് 1962-ൽ ആണ് രൂപീകൃതമാകുന്നത്. ഈ ഗ്രാമപഞ്ചായത്തിൽ 18 വാർഡുകളുണ്ട്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
എം.എം. തോമസ് (നിയമസഭാംഗം)
കേരളത്തിലെ ഒരു രാഷ്ട്രീയ പ്രവർത്തകനും അഭിഭാഷകനും മുൻ നിയമസഭാംഗവുമായിരുന്നു '''എം.എം. തോമസ്'''. കരിമണ്ണൂർ നിയമസഭാമണ്ഡലത്തിൽ നിന്നും കെ.ടി.പി. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. 1929-ൽ ജനിച്ച ഇദ്ദേഹത്തിന് രണ്ട് ആണ്മക്കളും രണ്ട് പെണ്മക്കളുമാണുണ്ടായിരുന്നത്. നിയമ വിദ്യാർത്ഥിയായി ബെൽഗാമിൽ കഴിയുമ്പോഴാണ് ഗോവ വിമോചന സമരത്തിൽ പങ്കെടുത്തുകൊണ്ട് ഇദ്ദേഹം പൊതു രംഗത്തേക്ക് കടന്നു വന്നത്. ആദ്യം മൈസൂരിലും പിന്നീട് മദ്രാസ് ഹൈക്കോടതികളിലും അഭിഭാഷകവൃത്തി നോക്കിയിരുന്ന അദ്ദേഹം 1959ലാണ് സുപ്രീം കോടതിയിൽ എൻറോൾ ചെയ്യുന്നത്. 1960 മുതൽ കേരള ഹൈക്കോടതയിൽ പ്രാക്ടീസ് ആരംഭിച്ച അദ്ദേഹം 1965ലെ തിരഞ്ഞെടുപ്പിൽ മത്സരിച്ചെങ്കിലും പരാജയപ്പെട്ടു. അടിയന്തിരാവസ്ഥയുടെ നാളുകളിൽ ഇദ്ദേഹത്തെ 'മിസ്' തടവുകാരനായി വിയ്യൂർ ജയിലിൽ അടച്ചിരുന്നു. എറണാകുളം ബാർ അസോസിയേഷൻ സെക്രട്ടറി, ജനതാദളിന്റെ സംസ്ഥാന വൈസ് പ്രസിഡന്റ്, സംസ്ഥാന സെക്രട്ടറി എന്നീ പദവികളും അദ്ദേഹം വഹിച്ചിരുന്നു.
തിരഞ്ഞെടുപ്പ് ചരിത്രം
* 1970-ൽ 3646 വോട്ടുകൾ നേടി നാലാം സ്ഥാനത്ത് വന്നു
ചിത്രത്താള്
ചേമ്പ് വർഗ്ഗത്തിൽ ഉൾപ്പെടുന്ന ഭംഗിയുള്ള ഒരിനമാണ് ചിത്രത്താള്. അലങ്കാര സസ്യമായി ഉപയോഗിച്ചു കാണുന്നു. പച്ചയിൽ കറുത്ത വട്ടങ്ങൾ നിരത്തിവെച്ച രീതിയിലാണ് ഇതിന്റെ ഇലകൾ. ഇതിനു ചിലയിടങ്ങളിൽ പുള്ളിത്താള് എന്നും പേരുണ്ട്. ഇതിന്റെ ശാസ്ത്ര നാമം Colocasia heterochroma എന്നാണ്. ഇംഗ്ലീഷിൽ ഡാർക്ക് ഷാഡോസ് (Dark Shadows), യുന്നാൻ ഡ്വര്ഫ് എലെഫന്റ്റ്‌ ഇയർ (Yunnan Dwarf Elephant Ear) എന്നും പെരുണ്ടെന്നറിയുന്നു.
സ്രോതസ്സുകൾ
വർഗ്ഗം:ചേമ്പുകൾ
ബുസ്താനാബാദ്
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
എറിക്ക ക്രിസ്റ്റെൻസൻ
എറിക്ക ജെയ്ൻ ക്രിസ്റ്റെൻസൻ (ജനനം: ഓഗസ്റ്റ് 19, 1982) ട്രാഫിക് (2000), സ്വിംഫാൻ (2002), ദി ബാംഗർ സിസ്റ്റേഴ്‌സ് (2002), ദി പെർഫെക്റ്റ് സ്‌കോർ (2004), ഫ്ലൈറ്റ്പ്ലാൻ (2005), ഹൗ ടു റോബ് എ ബാങ്ക് (2007), ദ ടോർച്ചർഡ് (2010), ദി കേസ് ഫോർ ക്രൈസ്റ്റ് (2017) എന്നീ ചിത്രങ്ങളിലെ മികച്ച വേഷങ്ങളിലൂടെ പ്രശസ്തയായ ഒരു അമേരിക്കൻ നടിയും ഗായികയുമാണ്. ട്രാഫിക് എന്ന ചിത്രത്തിലെ അഭിനയത്തിന് മികച്ച വനിതാ മുന്നേറ്റ താരത്തിനുള്ള എംടിവി മൂവി അവാർഡും സഹതാരങ്ങൾക്കൊപ്പം ഒരു മോഷൻ പിക്ചറിലെ അഭിനേതാക്കളുടെ മികച്ച പ്രകടനത്തിനുള്ള സ്‌ക്രീൻ ആക്ടേഴ്‌സ് ഗിൽഡ് അവാർഡും അവർ നേടിയിട്ടുണ്ട്. 2006-ൽ, എബിസിയിലെ സിക്സ് ഡിഗ്രി എന്ന ഹ്രസ്വകാല നാടകീയ പരമ്പരയിൽ അവർ അഭിനയിച്ചു. എൻബിസി കുടുംബ പരമ്പരയായ പാരന്റ്‌ഹുഡിൽ 2010 മുതൽ 2015-ൽ പരമ്പരയുടെ അവസാനംവരെ,  ജൂലിയ ബ്രാവർമാൻ-ഗ്രഹാം എന്ന കഥാപാത്രമായി ക്രിസ്റ്റെൻസൻ അഭിനയിച്ചു. 2014-ൽ, ഈ പരമ്പരയിലെ പ്രകടനത്തിൻ‌റെ പേരിൽ അവർക്ക് ഗ്രേസി അവാർഡ് ലഭിച്ചു. എബിസിയുടെ ഹ്രസ്വകാല ക്രൈം നാടകീയ പരമ്പരയായിരുന്ന വിക്കഡ് സിറ്റിയിൽ ബെറ്റി ബ്യൂമോണ്ടെയ്‌ൻ എന്ന കഥാപാത്രമായും ക്രിസ്റ്റൻസൻ പ്രത്യക്ഷപ്പെട്ടു.
ആദ്യകാല ജീവിതം
വാഷിംഗ്ടണിലെ സിയാറ്റിലിൽ നിർമ്മാണ രംഗത്ത് മാനേജരായിരുന്ന കാത്തി (മുമ്പ്, ഹെൻഡ്രിക്സ്), ഇൻഷുറൻസ് മേഖലയിലെ പ്രവർത്തകനും ഒപ്പം ഹ്യൂമൻ റിസോഴ്സ് എക്സിക്യൂട്ടീവുമായിരുന്ന സ്റ്റീവൻ ക്രിസ്റ്റെൻസൻ എന്നിവരുടെ മകളായി ക്രിസ്റ്റൻസൻ ജനിച്ചു. അവൾക്ക് നിക്ക് എന്ന ഒരു മൂത്ത അർദ്ധസഹോദരനും, ഡെയ്ൻ (അദ്ദേഹം 2005 ലെ ദി അപ്‌സൈഡ് ഓഫ് ആംഗർ എന്ന സിനിമയിൽ പ്രത്യക്ഷപ്പെട്ടു), ബ്രാൻഡോ എന്നീ ഇളയ ഇരട്ട സഹോദരന്മാരുമുണ്ട്. അവൾക്ക് ഡാനിഷ്, ഐസ്‌ലാൻഡിക്, സ്വീഡിഷ്, നോർവീജിയൻ, വെൽഷ്, ഐറിഷ് വംശപരമ്പരയുണ്ട്.
നാല് വയസ്സ് വരെ സിയാറ്റിൽ നഗരത്തിൽ താമസിച്ച ക്രിസ്റ്റെൻസൻറെ കുടുംബം കാലിഫോർണിയയിലെ ലോസ് ഏഞ്ചൽസ് നഗരപ്രാന്തത്തിലേയ്ക്ക് താമസം മാറ്റി. ആദ്യകാലത്ത് മക്‌ഡൊണാൾഡ്സ്, വോൾവോ എന്നിവയുടെ പരസ്യ ചിത്രങ്ങളിൽ പ്രത്യക്ഷപ്പെട്ടിരുന്ന അവർ ടെലിവിഷനിലൂടെ അഭിനയ രംഗത്തേയ്ക്ക് പ്രവേശിച്ചു. ക്രിസ്റ്റെൻസൻ ചർച്ച് ഓഫ് സയന്റോളജിയിലെ അംഗമാണ്. സിയാറ്റിലിൽ താമസിക്കുമ്പോൾ മാതാപിതാക്കൾ അവരുടെ 20-ാം വയസ്സിൽ ചർച്ച് ഓഫ് സയന്റോളജി എന്ന സഭയിലെ അംഗങ്ങളായിത്തീരുകയും അവളെ ഇതേ വിശ്വാസത്തിൽ വളർത്തുകയും ചെയ്തു.
മിസ്റ്റർ ക്വീൻ
2020-2021 ദക്ഷിണ കൊറിയൻ ടെലിവിഷൻ പരമ്പരയാണ് മിസ്റ്റർ ക്വീൻ. യൂൺ സങ് സിക്ക് സംവിധാനം ചെയ്ത ചിത്രത്തിൽ ഷീൻ ഹൈ-സൺ രാജ്ഞി ചെയോറിൻ ആയി അഭിനയിക്കുന്നു, കിം ജംഗ്-ഹ്യൂൻ കിംഗ് ചിയോൾജോംഗായി അഭിനയിക്കുന്നു. ഒറിജിനൽ ചൈനീസ് വെബ് നാടകമായ ഗോ പ്രിൻസസ് ഗോയെ അടിസ്ഥാനമാക്കി, ആധുനിക കാലഘട്ടത്തിൽ നിന്ന് ജാംഗ് ബോങ്-ഹ്വാൻ എന്ന വ്യക്തി, ജോസോൺ കാലഘട്ടത്തിൽ രാജ്ഞി ചെയോറിൻറെ ശരീരത്തിൽ കുടുങ്ങിക്കിടക്കുന്നതാണ് ഈ നാടകം. 2020 ഡിസംബർ 12 മുതൽ 2021 ഫെബ്രുവരി 14 വരെ എല്ലാ ശനിയാഴ്ചയും ഞായറാഴ്ചയും 21:00 ന് (KST) ടിവിഎനിൽ സംപ്രേഷണം ചെയ്തു.
കഥാസംഗ്രഹം
ഭരിക്കുന്ന രാജാവ് ചിയോൾജോംഗ് സൗമ്യനും എളുപ്പമുള്ള വ്യക്തിയുമാണ്. എന്നിരുന്നാലും, അവൻ പേരിൽ മാത്രമാണ് രാജാവ്, അതേസമയം യഥാർത്ഥ അധികാരം കൈകാര്യം ചെയ്യുന്നത് അന്തരിച്ച സൺജോ രാജാവിന്റെ ഭാര്യ രാജ്ഞി സൺവോൺ ആണ്, അവൾ ചിയോൾജോംഗിനെ ഒരു പ്രമുഖ സ്ഥാനത്തേക്ക് തരംതാഴ്ത്തി.
അന്ദോങ് കിം വംശം
ചിയോറിൻ രാജ്ഞിയുടെ അച്ഛൻ
അവലംബം
വർഗ്ഗം:ദക്ഷിണ കൊറിയൻ ടെലിവിഷൻ പരമ്പരകൾ
ഔട്ട്കാസ്റ്റ്
ചിക്കോ എജിറോ നിർമ്മിച്ച് സംവിധാനം ചെയ്ത് 2001-ൽ പുറത്തിറങ്ങിയ നൈജീരിയൻ ക്രൈം-ഡ്രാമ ചിത്രമാണ് ഔട്ട്കാസ്റ്റ്.
പ്ലോട്ട്
ഇറ്റലിയിൽ നിന്ന് നാടുകടത്തപ്പെട്ട ഒരു കൂട്ടം നൈജീരിയൻ വേശ്യകൾ ഉൾപ്പെടുന്നതാണ് സിനിമ. അവർ ലാഗോസിലേക്ക് മടങ്ങുമ്പോൾ, അവർ അക്രമാസക്തമായ കുറ്റകൃത്യങ്ങളും ചൂഷണവും നടത്തി പണം സമ്പാദിക്കുന്നു.
പുറംകണ്ണികൾ
വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
സിന്റൽ ദ ഗെയിം
സിന്റൽ എന്ന ചലച്ചിത്രത്തിനെ അടിസ്ഥാനമാക്കിയിട്ടുള്ള ബ്ലെൻഡർ ഗെയിമാണ് സിന്റൽ ദ ഗെയിം. 2010ൽ ബ്ലെൻഡർ ഫൗണ്ടേഷൻ പുറത്തിറക്കിയ ചലച്ചിത്രമാണ് സിന്റൽ. ബാല്യകാല സുഹൃത്തായ ഒരു വ്യാളിയെ അന്വേഷിച്ച് യാത്ര പോവുന്ന സിന്റൽ എന്ന പെൺകുട്ടിയാണ് ഈ ഗെയിമിന്റേയും ആധാരമാക്കിയ ചലച്ചിത്രത്തിന്റേയും ഇതിവൃത്തം.
അന്വേഷണത്തിനിടയിൽ സിന്റൽ ഗാർവേ എന്ന പ്രദേശത്തെത്തുന്നു. സിന്റൽ ഗാർവേ പ്രദേശവാസികളെ അവിടുത്തെ ദുഷ്ടന്മാരായ കാവൽക്കാർക്കെതിരെ സംഘടിപ്പിക്കുന്നു. ഗാർവേയിലൂടെയുള്ള സിന്റലിന്റെ യാത്രയാണ് ഈ ഗെയിമിലുള്ളത്.
സാങ്കേതികം
പൈത്തൺ സ്ക്രിപ്റ്റുകളുപയോഗിച്ചാണ് സിന്റൽ ദ ഗെയിമിൽ നിർമ്മിത ബുദ്ധി, തലങ്ങൾ, കഥാപാത്രങ്ങളുടെ സ്ഥാനം എന്നിവ കൈകാര്യം ചെയ്യുന്നത്. ഇവയിൽ ചിലതെല്ലാം ബ്ലെൻഡർ ഫൗണ്ടേഷന്റെ തന്നെ യോ ഫ്രാങ്കീ! എന്ന ഗെയിമിനു വേണ്ടി എഴുതപ്പെട്ടതാണ്. ബ്ലെൻഡർ ഉപയോക്താക്കൾക്ക് ഈ ഗെയിമിലേക്ക് തലങ്ങൾ കൂട്ടിച്ചേർക്കാം. .ബ്ലെൻഡ് ഫയൽ ഫോർമാറ്റിലുള്ള തലങ്ങളാണ് കൂട്ടിച്ചേർക്കാനാവുക.
തലങ്ങൾ
മൂന്നു തലങ്ങളാണ് ഈ കളിയിലുള്ളത്. ആദ്യ തലമാണ് തുറമുഖം. കപ്പൽ കാവൽക്കാരോട് ഏറ്റുമുട്ടി ഒരു പ്രത്യേക പെട്ടി സ്വന്തമാക്കുക എന്നതാണ് ഈ ഘട്ടത്തിലെ ലക്ഷ്യം. ശേഷം സിന്റൽ യാത്ര തുടരുകയും ഗുഹാ മുഖ തലത്തിലെത്തുകയും ചെയ്യുന്നു. ഈ തലത്തിൽ ഒരു പസിൽ നിർദ്ധാരണം ചെയ്യുകയും ഗുഹാ കാവൽക്കാരനെ പരാജയപ്പെടുത്തുകയും വേണം. അവസാന തലമാണ് മരുഭുമി. മരുഭൂമിയിൽ ഭീമൻ ഒച്ചുകളെ പരാജയപ്പെടുത്തുക എന്നതാണ് ലക്ഷ്യം.
അനുമതി
ഗെയിമിലെ ചിത്രങ്ങൾ, മോഡലുകൾ, ലോജിക് എന്നിവ ക്രിയേറ്റീവ് കോമൺസ് ആട്രിബൂഷൻ 3.0 അൺപോർട്ടഡ് അനുമതി പ്രകാരമാണ് നൽകിയിട്ടുള്ളത്. എന്നാൽ പൈത്തൺ സ്ക്രിപ്റ്റുകൾ ഗ്നു ജിപിഎൽ അനുമതി പ്രകാരമാണ് പ്രസിദ്ധീകരിച്ചിരിക്കുന്നത്.
പിപ്പരേസീ
കുരുമുളക് അടങ്ങുന്ന സസ്യകുടുംബമാണ് പിപ്പരേസീ (Piperaceae). 13 ജനുസുകളിലായി 3600 -ഓളം സ്പീഷീസുകൾ ഉള്ള ഇതിലെ ഭൂരിഭാഗം അംഗങ്ങളും പിപ്പെർ (2000 സ്പീഷിസുകൾ) പെപ്പരോമിയ (1600 സ്പീഷിസുകൾ) എന്നീ രണ്ടു ജനുസുകളിലാണുള്ളത്. മധ്യരേഖാപ്രദേശങ്ങളിൽ കണ്ടുവരുന്ന ഈ കുടുംബത്തിലെ ഏറ്റവും പ്രധാനപ്പെട്ട ചെടി കുരുമുളക് ആണ്.
വർഗ്ഗീകരണം
2009ലെ APG III system അനുസരിച്ച് ഈ കുടുംബത്തെ മാഗ്നോലിഡ്സ് എന്ന ക്ലാഡിൽ ഉൾപ്പെട്ട പെപെരാലെസ് എന്ന നിരയിൽ  ഉൾപ്പെടുത്തിയിരിക്കുന്നു. . ഈ കുടുംബത്തിൽ 5 ജീനസുകൾ അണുള്ളത്. : പിപ്പർ, പിപ്പരോമിയ, സിപ്പേലിയ, മനേക്കിയ, and വെർഹുവെലിയ. ഒരു ഏകദേശ പട്ടിക (2007ലെ  Wanke et al പ്രകാരം. താഴെ കൊടുക്കുന്നു. അടുത്ത കാലത്ത് മാത്രമേ വെർഹുവെലിയ മറ്റുള്ളവക്ക് സഹോദരിയാണെന്ന് സമ്മതമായുള്ളൂ.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:പിപ്പരേസീ
2014-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
അവലംബം
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
എഡ്, ലോറൈൻ വാറൻ
1952-ൽ വാറൻസ് ന്യൂ ഇംഗ്ലണ്ടിലെ ഏറ്റവും പഴയ പ്രേത വേട്ട ഗ്രൂപ്പായ ന്യൂ ഇംഗ്ലണ്ട് സൊസൈറ്റി ഫോർ സൈക്കിക് റിസർച്ച് (NESPR) സ്ഥാപിച്ചു. അസ്വാഭാവിക പ്രവർത്തനങ്ങളെക്കുറിച്ചുള്ള അവരുടെ സ്വകാര്യ അന്വേഷണങ്ങളെക്കുറിച്ചും അസ്വാഭാവിക പ്രവർത്തനങ്ങളെക്കുറിച്ചും അവർ നിരവധി പുസ്തകങ്ങൾ രചിച്ചു. തങ്ങളുടെ കരിയറിൽ 10,000-ത്തിലധികം കേസുകൾ അന്വേഷിച്ചതായി അവർ അവകാശപ്പെട്ടു. അമിറ്റിവില്ലെ ഹോണ്ടിംഗിലെ ആദ്യത്തെ അന്വേഷകരിൽ വാറൻ ദമ്പതികളും ഉൾപ്പെടുന്നു. NESPR, Viviglam Magazine, മറ്റ് നിരവധി ഉറവിടങ്ങൾ എന്നിവയുടെ ഔദ്യോഗിക വെബ്‌സൈറ്റായ വാറൻസ് പറയുന്നതനുസരിച്ച്, NESPR അതിന്റെ അന്വേഷണങ്ങളിൽ മെഡിക്കൽ ഡോക്ടർമാർ, ഗവേഷകർ, പോലീസ് ഉദ്യോഗസ്ഥർ, നഴ്‌സുമാർ, കോളേജ് വിദ്യാർത്ഥികൾ, പുരോഹിതരുടെ അംഗങ്ങൾ എന്നിവരുൾപ്പെടെ വിവിധ വ്യക്തികളെ ഉപയോഗിക്കുന്നു.
വാറൻസ് പ്രചരിപ്പിച്ച പ്രേതബാധയെക്കുറിച്ചുള്ള കഥകൾ ഡസൻ കണക്കിന് സിനിമകൾ, ടെലിവിഷൻ പരമ്പരകൾ, ഡോക്യുമെന്ററികൾ അമിറ്റിവില്ലെ ഹൊറർ സീരീസിലെ നിരവധി സിനിമകളും ദി കൺജറിംഗ് യൂണിവേഴ്‌സിലെ സിനിമകളും ഉൾപ്പെടെയുള്ളവയ്ക്ക് പരോക്ഷമായി പ്രചോദനം നൽകിയിട്ടുണ്ട്
സന്ദേഹവാദികളായ പെറി ഡി ആഞ്ചലിസും സ്റ്റീവൻ നോവെല്ലയും വാറൻസിന്റെ തെളിവുകൾ അന്വേഷിക്കുകയും അതിനെ "ബ്ലാർണി" എന്ന് വിശേഷിപ്പിക്കുകയും ചെയ്തു. സംശയാസ്പദമായ അന്വേഷകരായ ജോ നിക്കലും ബെഞ്ചമിൻ റാഡ്‌ഫോർഡും, അമിറ്റിവില്ലെയും സ്‌നെഡേക്കർ കുടുംബവും, കൂടുതൽ അറിയപ്പെടുന്ന വേട്ടയാടൽ, സംഭവിച്ചതല്ലെന്നും കണ്ടുപിടിച്ചതാണെന്നും നിഗമനം ചെയ്തു.
ഇടവെട്ടി ഗ്രാമപഞ്ചായത്ത്
ഇടുക്കി ജില്ലയിലെ തൊടുപുഴ താലൂക്കിലാണ് ഇടവെട്ടി ഗ്രാമപഞ്ചായത്ത് സ്ഥിതി ചെയ്യുന്നത്. ഇത് തൊടുപുഴ ബ്ലോക്ക്, കാരിക്കോട് വില്ലേജ് എന്നിവയുടെ പരിധിയിൽ വരുന്നു. 18.52 ചതുരശ്ര കിലോമീറ്ററാണ് പഞ്ചായത്തിന്റെ വിസ്തീർണ്ണം. 1981-ൽ കാരിക്കോട് പഞ്ചായത്ത് പുനർനാമകരണം ചെയ്താണ് ഇടവെട്ടി ഗ്രാമപഞ്ചായത്ത് നിലവിൽ വന്നത്.
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
തെഞ്ചേരി
കേരളത്തിലെ മലപ്പുറം ജില്ലയിലെ ഏറനാട് താലൂക്കിലെ ഊർങ്ങാട്ടിരി പഞ്ചായത്തിലെ ഒരു സ്ഥലമാണ് തെഞ്ചേരി. ഒരു ഭാഗത്ത്‌ ചാലിയാർ പുഴ ഒഴുകുന്നു.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ജ്ഞാനപീയൂഷം
ലഘുചിത്രം|ജ്ഞാനപീയൂഷം 1846ൽ, വാഴ്ത്തപ്പെട്ട കുര്യാക്കോസ് ഏലിയാസച്ചൻ കോട്ടയത്തിനടുത്തുള്ള മാന്നാനത്തു സ്ഥാപിച്ച അച്ചുകൂടമായ  'മാന്നാനം സെൻറ് ജോസഫ്സ് പ്രസ്സിൽ അച്ചടിച്ച ആദ്യ ഗ്രന്ഥമാണ്  "ജ്ഞാനപീയൂഷം".
ഒരു തമിഴ് ക്രൈസ്തവഗ്രന്ഥത്തിന്റെ പരിഭാഷയായിരുന്നു 332 പേജുള്ള ഈ പ്രാർത്ഥനാപ്പുസ്തകം. മലയാളികളായ ക്രൈസ്തവർക്ക് മാതൃഭാഷയിൽ അച്ചടിച്ചു കിട്ടിയ ആദ്യത്തെ ജപപുസ്തകമായിരുന്നു.
അവലംബം
വർഗ്ഗം:മലയാള വിവർത്തന ഗ്രന്ഥങ്ങൾ വർഗ്ഗം:19-ആം നൂറ്റാണ്ടിലെ മലയാള ഗ്രന്ഥങ്ങൾ
ഇന്ത്യാന സർവ്വകലാശാല
അമേരിക്കൻ ഐക്യനാടുകളിലെ ഇന്ത്യാന സംസ്ഥാനത്ത് സ്ഥിതിചെയ്യുന്ന ഒന്നിൽ കൂടുതൽ കാമ്പസുകളുള്ള ഒരു പൊതുസർവ്വകലാശാല സംവിധാനമാണ് ഇന്ത്യാന സർവ്വകലാശാല. ഇന്ത്യാന യൂണിവേഴ്‌സിറ്റി ബ്ലൂമിങ്ടൺ കാമ്പസിലെ 46,000 വിദ്യാർത്ഥികൾ അടക്കം ഇന്ത്യാന യൂണിവേഴ്‌സിറ്റിയിൽ 110,000 വിദ്യാർത്ഥികൾ പഠിക്കുന്നുണ്ട്.
കാമ്പസുകൾ
രണ്ട് പ്രധാന കാമ്പസുകളും ഏഴ് പ്രാദേശിക കാമ്പസുകളും അടക്കം മൊത്തം ഒമ്പത് കാമ്പസുകളാണ് ഇന്ത്യാന സർവ്വകലാശാലക്കുള്ളത്. ഓരോ കാമ്പസുകൾക്കും പ്രത്യേകം അംഗീകാരമുണ്ട്. നാലു വർഷത്ത ബിരുദ കോഴ്‌സുകളാണ് ഇവിടെ നിന്നും നൽകുന്നത്. ഇന്ത്യാന സർവകലാശാലയുടെ മുൻനിര കാമ്പസ് ബ്ലൂമിംഗ്ടണിലാണ് സ്ഥിതിചെയ്യുന്നത്. രണ്ട് പ്രധാന കാംപസുകൾക്ക് പുറമെ, ഇന്ത്യായിലുടനീളം ഏഴ് പ്രാദേശിക കാംപസുകളും ഇന്ത്യാന സർവ്വകലാശാലക്കുണ്ട്.
അവലംബം
വർഗ്ഗം:സർവ്വകലാശാലകൾ വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലകൾ
ജലമണ്ഡലം
ജലമണ്ഡലം എന്നത് ( ഗ്രീക്കിൽ നിന്ന് ὕδωρ hydōr, "ജലം", σφαῖρα sphaira, "മണ്ഡലം" ) ഗ്രഹം, പ്രകൃത്യായുള്ള ഉപഗ്രഹങ്ങൾ എന്നിവയുടെ ഉപരിതലത്തിലും പ്രതലത്തിനുള്ളിലും എല്ലാമായി കാണപ്പെടുന്ന ജലത്തിന്റെ ഒന്നിച്ചുള്ള ആകെ പിണ്ഡമാണ്.
1389 മില്യൺ ക്യുബിക് കിലോമീറ്റർ ജലം ഭൗമോപരിതലത്തിൽ ഉള്ളതായാണ് കണക്കാക്കിയിട്ടുള്ളത്. ഭൂഗർഭജലസ്രോതസ്സുകൾ, സമുദ്രങ്ങൾ, തടാകങ്ങൾ, അരുവികൾ തുടങ്ങിയവയിലെ ദ്രാവകാവസ്ഥയിലും ഖരാവസ്ഥയിലുമുള്ള ജലം ഇതിൽ ഉൾപ്പെടുന്നു. ഇതിൽ 97.5% വും ഉപ്പുവെള്ളമാണ്. 2.5% മാത്രമാണ് ശുദ്ധജലമുള്ളത്. ഈ ശുദ്ധജലത്തിൽത്തന്നെ 68.9% വും ആർട്ടിക്ക്, അന്റാർട്ടിക്ക, പർവ്വത ഗ്ലേസിയറുകൾ എന്നിവിടങ്ങളിലെ ഐസിന്റേയും സ്ഥിരമായുള്ള മഞ്ഞിന്റെ ആവരണരൂപത്തിലുമാണുള്ളത്. 30.8% ജലം ശുദ്ധമായ ഭൂഗർഭജലത്തിന്റെ രൂപത്തിൽ കാണപ്പെടുന്നു. ഭൂമിയിലെ ശുദ്ധജലത്തിൽ 0.3% മാത്രമാണ് കരയിൽ തടാകങ്ങൾ, സംഭരണികൾ, നദീവ്യവസ്ഥകൾ എന്നിവിടങ്ങളിൽ പെട്ടെന്നുപയോഗിക്കാൻ കഴിയും വിധമുള്ളത്.
മുത്തുലക്ഷ്മി റെഡ്ഡി
സ്ത്രീകളുടെ അവകാശങ്ങൾ നേടിയെടുക്കുവാൻ പ്രയത്നിച്ച ഒരു സാമൂഹ്യപ്രവർത്തകയായിരുന്നു '''ഡോ. മുത്തുലക്ഷ്മി റെഡ്ഡി''' (ജൂലൈ 30, 1886 - ജൂലൈ 22, 1968). ബ്രിട്ടീഷ് ഇന്ത്യയിലെ ആദ്യത്തെ വനിതാ നിയമസഭാ സാമാജിക എന്ന് ബഹുമതിയും ഇവർക്കുള്ളതാണ്.
സാമൂഹ്യപ്രവർത്തനം
1919-ൽ ഡോ. വരദപ്പ നായിഡു ഹോമിൽ പ്രവർത്തിച്ചുകൊണ്ടിരിക്കെ സ്ത്രീകൾ നേരിടുന്ന അവഗണന, നിരക്ഷരത, ശൈശവവിവാഹം, വേശ്യാവൃത്തി തുടങ്ങിയ സാമൂഹിക പ്രശ്നങ്ങൾ അടുത്തറിയുകയും അവർക്കു വേണ്ടി രാഷ്ട്രീയമായി പ്രവർത്തിക്കുവാൻ സന്നദ്ധയാവുകയും ചെയ്തു. വിമൻസ് ഇന്ത്യൻ അസ്സോസിയേഷൻ(1917), മുസ്ലിം വിമൻസ് അസ്സോസിയേഷൻ(1928) എന്നീ സംഘടനകളുടെ രൂപീകരണത്തിൽ സുപ്രധാന പങ്കുവഹിച്ചു. 1926-ൽ പാരീസിൽ വച്ചു നടന്ന ഇന്റർനാഷണൽ സഫറേജ് കോൺഫ്രൻസ്, 1933-ൽ ചിക്കാഗോയിൽ നടന്ന കോൺഗ്രസ് ഓഫ് വിമൻ എന്നീ സമ്മേളനങ്ങളിൽ ഇന്ത്യയെ പ്രതിനിധീകരിച്ചു.
1968-ൽ നിര്യാതയായി.
അവലംബം
വർഗ്ഗം:1886-ൽ ജനിച്ചവർ വർഗ്ഗം: 1968-ൽ മരിച്ചവർ വർഗ്ഗം:ജൂലൈ 30-ന് ജനിച്ചവർ വർഗ്ഗം:ജൂലൈ 22-ന് മരിച്ചവർ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:ഇന്ത്യയിലെ വനിതാ ഭിഷഗ്വരർ
യൂറോപ്പീഡ്
ഓരോ വർഷവും വ്യത്യസ്ത യൂറോപ്യൻ രാജ്യങ്ങളിൽ നടക്കുന്ന യൂറോപ്യൻ നാടോടി സംസ്കാരത്തിന്റെ ഏറ്റവും വലിയ ഉത്സവമാണ് യൂറോപ്പീഡ്. അവസാന യൂറോപ്പീഡ് 2017-ൽ ഫിൻ‌ലാൻഡിലെ തുർക്കുവിലാണ് നടന്നത്. അതിനു മുൻപുള്ള വർഷം 2016-ൽ ബെൽജിയത്തിലെ നാമൂരിലാണ് ഇത് നടന്നത്.
1964-ൽ ഫ്ലാൻ‌ഡേഴ്സിൽ നിന്നുള്ള മോൺ ഡി ക്ലോപ്പർ (ജീവിതകാലം:1922–1998) മുൻകൈയെടുത്ത് സൈലേഷ്യ പ്രവിശ്യയിൽ നിന്ന് നാടുകടത്തപ്പെട്ട ജർമ്മൻകാരനായ റോബർട്ട് മുള്ളർ-കോക്‌സുമായി ചേർന്നാണ് ആദ്യത്തെ യൂറോപ്പീഡ് ഉത്സവം നടത്തിയത്. മോൺ ഡി ക്ലോപ്പർ 1997 വരെ യൂറോപ്പീഡിന്റെ പ്രസിഡന്റായിരുന്നു. അദ്ദേഹത്തിന് ശേഷം നിലവിലെ പ്രസിഡന്റ് ഫ്ലാൻഡേഴ്സിൽ നിന്നുള്ള ബ്രൂണോ പീറ്റേഴ്‌സ് (ജനനം: 1939) ആയിരുന്നു.
എല്ലാവരേയും ബഹുമാനിക്കുന്ന, ഓരോരുത്തരും അവരവരുടെ അല്ലെങ്കിൽ അവരുടെ സ്വന്തം സംസ്കാരം സംഭാവന ചെയ്യുകയും വികസിപ്പിക്കുകയും ചെയ്യുന്ന ഒരു ഐക്യ യൂറോപ്പിനെ വളർത്തിയെടുക്കുകയെന്നതാണ് യൂറോപ്പീഡിന്റെ പ്രഖ്യാപിത ലക്ഷ്യം. ഓരോ വർഷവും അഞ്ച് ദിവസങ്ങളിലായി നടക്കുന്ന ഉത്സവത്തിൽ ഈ തത്ത്വചിന്ത നടപ്പാക്കപ്പെടുന്നു. യൂറോപ്പിന്റെ വിവിധ ഭാഗങ്ങളിൽ നിന്നുള്ള ആയിരക്കണക്കിന് ആളുകൾ അവരുടെ പരമ്പരാഗത വസ്ത്രങ്ങൾ ധരിച്ച്, ഔപചാരിക പ്രഭാഷണങ്ങളില്ലാതെ പാടാനും സംഗീതം ചെയ്യാനും നൃത്തം ചെയ്യാനും ആഘോഷിക്കാനുമായി ഒത്തുകൂടുന്നു.
ഒരു സാധാരണ യൂറോപ്പീഡിൽ ഇരുപത്തിരണ്ട് രാജ്യങ്ങളിൽ നിന്നുള്ള ഇരുനൂറോളം ഗ്രൂപ്പുകളിലായി ഏതാണ്ട് അയ്യായിരത്തോളം പേർ പങ്കെടുക്കുന്നു. അവരെല്ലാം സ്വന്തമായി ഗതാഗത ചെലവ് വഹിക്കുകയും സൗജന്യമായി പങ്കെടുക്കുകയും ചെയ്യുന്നു. പങ്കെടുക്കുന്നവർ ബുധനാഴ്ച ദിവസം എത്തുന്നു. സാധ്യമാകുന്നിടത്തെല്ലാം വലിയ സ്ഥലങ്ങളിൽ സാധാരണ വലിയ സ്കൂളുകളിലെ ക്ലാസ് മുറികളിൽ അടിസ്ഥാന കിടക്കകൾ വിതരണം ചെയ്യുന്നു. മറ്റ് സ്കൂളുകളിലെ സൗകര്യങ്ങളും ഉപയോഗിക്കുന്നു. വലിയ തോതിലുള്ള കാറ്ററിംഗ് നൽകുന്നു. സാധാരണയായി ഒരു ലളിതമായ പ്രഭാതഭക്ഷണം, പായ്ക്ക് ചെയ്ത ഒരു ഉച്ചഭക്ഷണം, ഒരു കേന്ദ്ര സ്ഥലത്ത് ഒരു ചൂടുള്ള സായാഹ്ന ഭക്ഷണം എന്നിവ നൽകുന്നു. ഗ്രൂപ്പുകൾ‌ നിയുക്ത തെരുവ് സ്ഥലങ്ങളിൽ‌ നിരവധി വലിയ കച്ചേരികൾ നടത്തുന്നതു കൂടാതെ ടൗണിലൂടെ പ്രധാന ശനിയാഴ്ച വൈകുന്നേരം യൂറോപ്പീഡ് നൃത്തശാലയിൽ‌ നിന്നും ഒരു വലിയ പരേഡിൽ‌ പങ്കെടുക്കുന്നു. ഞായറാഴ്ച ഉച്ചകഴിഞ്ഞ് സമാപന കച്ചേരിക്ക് ശേഷം സാധാരണയായി തൊണ്ണൂറ് ഗ്രൂപ്പുകൾ അവതരിപ്പിക്കുന്നു. ഗ്രൂപ്പുകൾക്ക് വീട്ടിലേക്ക് പോകാൻ സ്വാതന്ത്ര്യമുണ്ട് എന്നാൽ തിങ്കളാഴ്ച രാവിലെ പ്രഭാതഭക്ഷണം കഴിയുന്നതു വരെ താമസ സൗകര്യം തുടരുന്നു.
ഉറവിടങ്ങൾ
വർഗ്ഗം:നാടോടി സംസ്കാരം
ഒതുക്കുങ്ങൽ ഗ്രാമപഞ്ചായത്ത്
മലപ്പുറം ജില്ലയിലെ തിരൂരങ്ങാടി താലൂക്കിൽ, വേങ്ങര ബ്ലോക്കിലാണ്ഒതുക്കുങ്ങൽ ഗ്രാമപഞ്ചായത്ത് സ്ഥിതി ചെയ്യുന്നത്. ഒതുക്കുങ്ങൽ വില്ലേജുപരിധിയിൽ ഉൾപ്പെടുന്ന ഒതുക്കുങ്ങൽ ഗ്രാമപഞ്ചായത്തിനു 17.28 ചതുരശ്ര കിലോമീറ്റർ വിസ്തീർണ്ണമുണ്ട്.ഈ ഗ്രാമപഞ്ചായത്തിൽ 20 വാർഡുകളുണ്ട്. ഈ പഞ്ചായത്തിന്റെ അതിരുകൾ പടിഞ്ഞാറ് ഭാഗത്ത് കോട്ടക്കൽ, പറപ്പൂർ, ഊരകം എന്നീ പഞ്ചായത്തുകളും, കിഴക്ക് പൊൻമള പഞ്ചായത്തും, മലപ്പുറം മുനിസിപ്പാലിറ്റിയും, തെക്ക് കോട്ടക്കൽ, പൊൻമള പഞ്ചായത്തുകളും, വടക്ക് ഊരകം പഞ്ചായത്തും, മലപ്പുറം മുനിസിപ്പാലിറ്റിയും ആകുന്നു. സ്വാതന്ത്ര്യത്തിനു മുമ്പ്,ബ്രിട്ടീഷ് രാജാവിന്റെ നേരിട്ടുള്ള ഭരണത്തിനു വിധേയമായിരുന്ന ഏറനാട്ടിലെ രണ്ട് അംശങ്ങളാണ് ഇന്നത്തെ ഒതുക്കുങ്ങൽ ഗ്രാമപഞ്ചായത്ത് ഉൾപ്പെടുന്ന മറ്റത്തൂരും, പുത്തൂരും.
1955-ൽ വൊട്ടെടുപ്പ് നടത്തുകയും തെരഞ്ഞെടുക്കപ്പെട്ട പഞ്ചായത്ത് ബോർഡ് 1955 ഡിസംബർ 8-ാം തിയതി അധികാരമേൽക്കുകയും ചെയ്തു. കടമ്പോട്ട് ചേക്കുട്ടി സാഹിബായിരുന്നു പ്രസിഡന്റ്. 1961-ലാണ് പഞ്ചായത്ത് ഡിലിമിറ്റേഷൻ ഉത്തരവു പ്രകാരം മറ്റത്തൂർ, പുത്തൂർ എന്നീ അംശങ്ങൾ ഉൾപ്പെടുത്തി ഒതുക്കുങ്ങൽ പഞ്ചായത്ത് രൂപീകരിച്ചത്. ആദ്യത്തെ പ്രസിഡന്റായിരുന്ന ചേക്കുട്ടി സാഹിബിന്റെ മരണശേഷം വൈസ് പ്രസിഡന്റായിരുന്ന കുരുണിയൻ കുഞ്ഞറമു, 1961 ആഗസ്റ്റ് 30-ൽ പഞ്ചായത്ത് പ്രസിഡന്റായി സ്ഥാനമേറ്റു. മലപ്പുറം ജില്ലയുടെ ഏതാണ്ട് മധ്യഭാഗത്തായി സ്ഥിതിചെയ്യുന്ന പഞ്ചായത്താണ് ഒതുക്കുങ്ങൽ. ഈ പഞ്ചായത്തിന്റെ ഭൂപ്രകൃതിയെ സമതലപ്രദേശം, ഉയർന്ന പ്രദേശം, ചെരിഞ്ഞ പ്രദേശം, പുഴ എന്നിങ്ങനെ പ്രധാനമായും നാലായി തരം തിരിക്കാം..
സാംസ്കാരികചരിത്രം
മറ്റത്തൂർ വലിയ ജുമാഅത്ത് പള്ളിക്ക് സുമാർ 500 വർഷത്തെ പഴക്കം കണക്കാക്കപ്പെടുന്നു. പള്ളിനിൽക്കുന്ന സ്ഥലം മലപ്പുറത്തെ നാടുവാഴിയായിരുന്ന പാറനമ്പി നൽകിയതാണത്രെ. അതുപോലെ കുന്നത്തെ പട്ടികജാതിക്കാരുടെ ക്ഷേത്രത്തിനു ഭൂമി നൽകിയതും പ്രസ്തുത നാടുവാഴിയായിരുന്നു. ഇതുമായി ബന്ധപ്പെട്ട് പറഞ്ഞുകേൾക്കുന്ന ഒരു കഥയുണ്ട്. പള്ളി നിൽക്കുന്ന സ്ഥലം അമ്പലത്തിനും, അമ്പലം നിൽക്കുന്ന സ്ഥലം പള്ളിക്കുമായിരുന്നു ആദ്യം നിശ്ചയിച്ച് നൽകിയിരുന്നത്. ആയിടക്ക് പാറനമ്പി കുടുംബത്തിലാർക്കോ രോഗമുണ്ടായിയെന്നും അത് ചികിത്സിച്ചുമാറ്റിയത് മറ്റത്തൂരിലെ മഠത്തിൽ കുടുംബാംഗമായ പാരമ്പര്യ മുസ്ളീം വൈദ്യനായിരുന്നുവെന്നും കേൾക്കുന്നു. അദ്ദേഹത്തിന് എന്ത് പ്രതിഫലമാണ് വേണ്ടതെന്ന് ആരാഞ്ഞ നമ്പിയോട് പുഴയോരത്ത് പള്ളിക്ക് സ്ഥലം കിട്ടിയാൽ കൊള്ളാമെന്ന് വൈദ്യർ പറഞ്ഞു. അങ്ങനെയാണ് പള്ളിക്കനുവദിച്ച സ്ഥലം അമ്പലത്തിനും അമ്പലത്തിനനുവദിച്ച സ്ഥലം പള്ളിക്കും പരസ്പരം കൈമാറ്റം ചെയ്യാൻ തീരുമാനിക്കുന്നത് എന്നാണ് കഥ. കലയുടെയും കായികവിനോദങ്ങളുടെയും സാംസ്കാരിക സവിശേഷതകളുടേയും കാര്യത്തിൽ മറ്റത്തൂരംശവും പുത്തൂരംശവും പരസ്പരം വൈവിധ്യം പുലർത്തുന്നു. മറ്റത്തൂരിലെ കൈപ്പറ്റ പണ്ടു മുതലേ പണ്ഡിത ശ്രേഷ്ഠന്മാർ ജീവിച്ചിരുന്ന പ്രദേശമാണ്. മറ്റത്തൂർ മണൽപുറത്ത് പഴയകാലത്ത് പടാളിത്തല്ല് മത്സരം അരങ്ങേറിയിരുന്നു. ഇവിടുത്തെ മറ്റൊരു വിനോദം കാളപ്പൂട്ട് - ഊർച്ച മത്സരങ്ങളാണ്. മറ്റത്തൂർ, തെക്കുംമുറി, പുത്തൂർപാടം എന്നിവിടങ്ങളിൽ കാളപൂട്ടുമത്സരങ്ങളും മറ്റത്തൂർ, അത്തിക്കോട്, പുത്തൂർ എന്നിവിടങ്ങളിൽ ഊർച്ചമത്സരങ്ങളും നടന്നിരുന്നു. മറ്റത്തൂരംശം മാപ്പിളകലയായ കോൽക്കളിക്ക് പ്രസിദ്ധമാണ്. ചെറുകുന്ന് ആസ്ഥാനമായി പ്രവർത്തിച്ചിരുന്ന ചുടിമുട്ടുവേലയോടനുബന്ധിച്ച് നടക്കാറുണ്ടായിരുന്ന ചവിട്ടുകളി, ആശാരിസമൂഹത്തിന്റെ പരിചമുട്ട് എന്നിവ ഉത്സവങ്ങൾക്കും നേർച്ചകൾക്കും പതിവായി അവതരിപ്പിച്ചിരുന്ന നാടൻ കലകളാണ്. മഹാനായ മാപ്പിള മഹാകവി മോയിൻകുട്ടി വൈദ്യരുടെ പ്രസിദ്ധമായ ബദർകിസ്സപ്പാട്ടിന്റെ എഡിറ്റിംഗ് നിർവ്വഹിച്ച കൂനാരി പെഴുന്തറ മുഹമ്മദ് മുസ്ള്യാർ ഈ പ്രദേശത്തുകാരനാണ്. ഗ്രന്ഥകാരനും പണ്ഡിതശ്രേഷ്ഠനുമായിരുന്ന കൈപ്പറ്റ മമ്മുട്ടി മുസ്ള്യാർ, കൈപ്പറ്റ ബീരാൻ കുട്ടി മുസ്ള്യാർ തുടങ്ങിയവരും ഈ പ്രദേശം ജന്മം നൽകിയ പ്രഗല്ഭരായിരുന്നു. വേനൽക്കാലം നേർച്ചകളുടെയും വേലകളുടെയും കാലമാണ്. തോട്ടക്കോട് നേർച്ച, ബീമാമാന്റ നേർച്ച, ചേക്കത്തിൽ നേർച്ച എന്നിവ മറ്റത്തൂരംശത്തിലെ പ്രസിദ്ധ നേർച്ചകളാണ്. നേർച്ചകളോടനുബന്ധിച്ച് പെട്ടിവരവുണ്ടാകും. പെട്ടിവരവേൽപ്പിന് ഗജവീരന്മാരുടെ അകമ്പടിയുണ്ടാകും. ബാന്റ് വാദ്യങ്ങളും, കോൽക്കളി, ദഫ്മുട്ട് തുടങ്ങിയ നാടൻകലാരൂപങ്ങളും, കരിമരുന്ന് പ്രയോഗങ്ങളും പെട്ടിവരവിനു കൊഴുപ്പേകും. കുരുണിയപ്പറമ്പിലെ കുട്ടൻകോവിൽ ഉത്സവം, പുത്തൂർ പൂളക്കലെ കലങ്കരി ഉത്സവം, കണക്ക സമുദായത്തിന്റെ കുന്നത്തുവേല, അറിച്ചോളിലെ പറയരുടെ വേല, കുംഭാര സമുദായത്തിന്റെ മാരിയമ്മൻ കോവിൽ ഉത്സവം, ചെറുകുന്ന് ക്ഷേത്രത്തിലെ ശിവരാത്രി ഉത്സവം, ആട്ടീരിയിലെ കലങ്കരി ഉത്സവം, ചരൽക്കുന്നിലെ കലങ്കരി ഉത്സവം, മറ്റത്തൂരിലെ പെരുങ്കൊല്ലന്മാരുടെ തേർപൂജ എന്നിവയാണ് പഞ്ചായത്തിലെ പ്രധാന ഉത്സവങ്ങളായി വർഷങ്ങളായി ആചരിച്ചു വരുന്നത്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
അപ്പോളോ 17
thumb|അപ്പോളോ 17 ലെ യാത്രികർ|250px|right ചന്ദ്രനിൽ മനുഷ്യനെ ഇറക്കാനുള്ള അപ്പോളോ ദൗത്യങ്ങളിൽ അവസാനത്തേതായിരുന്നു അപ്പോളോ 17. അപ്പോളോ 17 ന്റെ വിജയത്തോടെ ആറു തവണ മനുഷ്യനെ ചന്ദ്രനിലിറക്കി എന്ന ബഹുമതിയും അമേരിക്ക കരസ്ഥമാക്കി. സാറ്റേൺ V റോക്കറ്റുപയോഗിച്ചായിരുന്നു വിക്ഷേപണം. 1972 ഡിസംബർ 7 ന് അന്താരാഷ്ട്രസമയം 05:33( ഇന്ത്യൻ സമയം പകൽ 11:03) നാണ് മൂന്നുയാത്രികരെയും വഹിച്ച് അപ്പോളോ വാഹനം കുതിച്ചുയർന്നത്. ഫ്ലോറിഡയിലെ കെന്നഡി സ്പേസ് സെന്ററിൽ നിന്നുമായിരുന്നു വിക്ഷേപണം. 1972 ഡിസംബർ 11 ന് അന്താരാഷ്ട്രസമയം 19:55 ന് ചന്ദ്രനിലെ ടോറസ് ലിട്രോവ് എന്ന സ്ഥലത്ത് ഇറങ്ങി. മൂന്നു ദിവസവും മൂന്നുമണിക്കൂറുമാണ് രണ്ടു യാത്രികർ ചന്ദ്രോപരിതലത്തിൽ ചിലവഴിച്ച് പരീക്ഷണങ്ങൾ നടത്തിയത്. മിഷൻ കമാൻഡർ യുജിൻ എ സെർണാൻ ആയിരുന്നു. കമാൻഡോ മോഡ്യൂൾ പൈലറ്റായ റൊണാൾഡ് ഇ ഇവാൻസും ലൂണാർ മോഡ്യൂൾ പൈലറ്റായ ഹാരിസൺ എച്ച് സ്മിത്തുമായിരുന്നു മറ്റു യാത്രികർ. യൂജിൻ സെർണാനും ഹാരിസൺ സ്മിത്തും ചന്ദ്രോപരിതലത്തിലിറങ്ങി പരീക്ഷണങ്ങൾ നടത്തിയപ്പോൾ റൊണാൾഡ് ഇ ഇവാൻസ് ചന്ദ്രനു ചുറ്റുമുള്ള ഭ്രമണപഥത്തിൽ തന്നെ തുടർന്നു. സെർനാനും ഷിമിറ്റും ചന്ദ്രനിൽ താപപ്രവാഹപരീക്ഷണം നടത്തി. അവർ ചാന്ദ്രജീപ്പിൽ യാത്രചെയ്തു. തെർമോമീറ്റർ പ്രവർത്തിപ്പിച്ചു. അഗ്നിപർവതങ്ങളെക്കുറിച്ചുള്ള പഠനമായിരുന്നു ലക്ഷ്യം. ചാന്ദ്രപേടകം ഇറങ്ങിയ സ്ഥലത്തെ പൊടിയിൽ കാലുകൾ 20-25. സെ.മീറ്ററോളം താഴ്ന്നിരുന്നു. അവിടെ ഇളം ചെമപ്പുനിറത്തിലുള്ള പാറകൾ കണ്ടു. ജലാംശം ഉള്ളതായി സംശയിക്കപ്പെട്ടിരിക്കുന്നു. ഡിസംബർ 14നാണ് അവർ ഭൂമിയിലേക്കുള്ള മടക്കയാത്ര ആരംഭിച്ചത്. ഡിസംബർ 19ന് അവർ സുരക്ഷിതരായി ഭൂമിയിൽ തിരിച്ചെത്തുകയും ചെയ്തു.
വാട്ടർ ഗാർഡൻ
വാട്ടർ ഗാർഡൻ അക്വാട്ടിക് ഗാർഡൻ എന്നും അറിയപ്പെടുന്നു. ഏതെങ്കിലും തരത്തിലുള്ള ഇന്റീരിയർ അല്ലെങ്കിൽ എക്സ്റ്റീരിയർ ലാൻഡ്സ്കേപ്പ് അല്ലെങ്കിൽ ആർക്കിടെക്ച്ചറൽ എലമെന്റ് എന്ന നിലയിൽ ഇത് നിർവ്വചിക്കാവുന്നതാണ്. വിവിധതരത്തിലുള്ള അക്വാട്ടിക്പ്ലാന്റുകൾ ജലസ്രോതസ്സുകളിലോ അതിന്റെ അരികിലോ ആവാസവ്യവസ്ഥ ഒരുക്കുകയും പ്രദർശിപ്പിക്കുകയും ചെയ്യുക എന്നതാണ് ഇതിന്റെ പ്രാധാന്യം ഉദ്ദേശിക്കുന്നത്. ചെടികളിലാണ് പ്രാധാന്യം ഉള്ളത് എങ്കിലും ചിലപ്പോൾ അലങ്കാര മത്സ്യങ്ങളും ആർക്കിടെക്ച്ചറൽ ഘടകങ്ങളിൽ കാണപ്പെടുന്നു. ഇതു ചിലപ്പോൾ സവിശേഷ മത്സ്യക്കുളവുമായിരിക്കും.
അക്വാട്ടിക് ഫ്ളോറ
ജലസ്രോതസ്സുകളെ മൂന്നു പ്രധാന വിഭാഗങ്ങളായി വിഭജിച്ചിട്ടുണ്ട്: submerged, marginal, and floating. ഫ്ലോറിഡ, കാലിഫോർണിയ മുതലായവ ചൂടേറിയ പ്രദേശങ്ങളിൽ അധിനിവേശ വംശജരായിത്തീർന്നതിനാൽ ഈ ചില ചെടികൾ വിൽക്കാനോ അല്ലെങ്കിൽ സൂക്ഷിക്കാനോ യുണൈറ്റഡ് സ്റ്റേറ്റ്സിന്റെ ചില ഭാഗങ്ങളിൽ അനുവദിക്കുന്നില്ല.
ഒച്ചുകൾ
ചെറിയ ജലഒച്ചുകൾ സാധാരണയായി കുളങ്ങളിലും കുളങ്ങളിൽ കാണപ്പെടുന്ന സസ്യങ്ങളിലും കാണപ്പെടുന്നു. ചില ആളുകൾ വാട്ടർ ഗാർഡനിൽ സൂക്ഷിക്കാൻ ആപ്പിൾ ഒച്ചുകൾ വാങ്ങുന്നു."'' ജീനസ് ലിംനീയിലുള്ള മെലാന്തോ ഒച്ചുകൾ ഉപയോഗിക്കുന്നുണ്ട്.
ബാഹ്യ ലിങ്കുകൾ
വർഗ്ഗം:ജലാശയങ്ങൾ വർഗ്ഗം:ജലധാരകൾ വർഗ്ഗം:വിവിധതരം തോട്ടങ്ങൾ
വെളളിയാമറ്റം ഗ്രാമപഞ്ചായത്ത്
ഇടുക്കി ജില്ലയിലെ തൊടുപുഴ താലൂക്കിലാണ് വെളളിയാമറ്റം ഗ്രാമപഞ്ചായത്ത് സ്ഥിതി ചെയ്യുന്നത്. ഇത് ഇളംദേശം ബ്ലോക്ക്, വെള്ളിയാമറ്റം, ആലക്കോട്, അറക്കുളം വില്ലേജ് എന്നിവയുടെ പരിധിയിൽ വരുന്നു. 36.6 ചതുരശ്ര കിലോമീറ്ററാണ് ഇതിന്റെ വിസ്തീർണ്ണം. 1963 ഡിസംബറിലാണ് ഇവിടെ ആദ്യ തെരഞ്ഞെടുപ്പ് നടത്തുകയും പഞ്ചായത്ത് സമിതി അധികാരത്തിൽ വന്നതും.
പതിനാറുങ്ങൽ
മലപ്പുറം ജില്ലയിലെ ചെമ്മാടിനോട് ചേർന്ന് കിടക്കുന്ന ഒരു സ്ഥലമാണ് പതിനാറുങ്ങൽ. രണ്ട് വാർഡ്‌ ചേർന്ന ഒരു പ്രദേശം ആണിത്. തിരൂരങ്ങാടി ഈ ഗ്രാമത്തോട് ചേർന്ന് കിടക്കുന്നു. നാലായിരത്തോളം ജനം ഇവിടെ വസിക്കുന്നു. ഗ്രാമത്തിന്റെ മൂന്നിൽ രണ്ട് ഭാഗവും വയലുകളാണ്.ചെമ്മാട് നിന്ന് ഏകദേശം രണ്ടര കിലോമീറ്റർ അകലെയാണ് പതിനാറുങ്ങൽ സ്ഥിതിചെയ്യുന്നത്. പ്രധാന അങ്ങാടിയിൽ നിന്ന് വിവിധ ഭാഗങ്ങളിലേക്കായി രണ്ട് പോക്കറ്റ് റോഡുകൾ കാണാം.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
അനൂപ് മിശ്ര
ഒരു ഇന്ത്യൻ എൻ‌ഡോക്രൈനോളജിസ്റ്റും പ്രധാനമന്ത്രിയുടെ മുൻ ഓണററി ഫിസിഷ്യനുമാണ് അനൂപ് മിശ്ര. ഫോർട്ടിസ് സെന്റർ ഫോർ ഡയബറ്റിസ്, ഒബീസിറ്റി, കൊളസ്ട്രോൾ (സി-ഡോക്) ചെയർമാനും നാഷണൽ ഡയബറ്റിസ് ഒബീസിറ്റി കൊളസ്ട്രോൾ ഫൗണ്ടേഷന്റെ (എൻ‌ഡി‌ഒസി) തലവനാണ്. യുകെയിലെ റോയൽ ഫ്രീ ഹോസ്പിറ്റലിലെ ലോകാരോഗ്യ സംഘടനയുടെ മുൻ ഫെലോയായ, മിശ്ര മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡിന് അർഹനാണ്. ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2007 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി. ലഘുചിത്രം| ഫാർമ ലീഡേഴ്‌സ് സ്ഥാപക ചെയർമാൻ സത്യ ബ്രഹ്മയോടൊപ്പം ഡോ. അനൂപ് മിശ്ര
ജീവചരിത്രം
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലിയിൽ (എയിംസ്) നിന്ന് മെഡിസിൻ (എംബിബിഎസ്) ബിരുദം നേടിയ മിശ്ര ഇന്റേണൽ മെഡിസിനിൽ എംഡി നേടുന്നതിനായി അവിടെ പഠനം തുടർന്നു. യുഎസിലും ഇന്ത്യയിലും അറിയപ്പെടുന്ന പല മെഡിക്കൽ സ്ഥാപനങ്ങളിലും കൺസൾട്ടന്റായി അല്ലെങ്കിൽ ഫാക്കൽറ്റി അംഗമായി പ്രവർത്തിച്ചിട്ടുണ്ട്. യുഎസിൽ, ടെക്സസ് യൂണിവേഴ്സിറ്റി സൗത്ത് വെസ്റ്റേൺ മെഡിക്കൽ സെന്ററിലെ എൻ‌ഡോക്രൈനോളജി, ഹ്യൂമൻ ന്യൂട്രീഷൻ വിഭാഗത്തിലെ ഫാക്കൽറ്റി അംഗമായും യുകെയിലെ റോയൽ ഫ്രീ ഹോസ്പിറ്റലിലെ പ്രമേഹ, കാർഡിയോവാസ്കുലർ റിസ്ക് വകുപ്പിലെ ലോകാരോഗ്യ സംഘടനയുടെ ഫെലോ എന്ന നിലയിലും പ്രവർത്തിച്ചു. ഇന്ത്യയിൽ, ഗാന്ധിനഗറിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് റിസർച്ചിൽ ഒരു അനുബന്ധ ഫാക്കൽറ്റിയായി ജോലി ചെയ്തു. ന്യൂഡൽഹിയിലേക്ക് മാറുന്നതിന് മുമ്പ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലിയിലേക്ക് 10 വർഷം ജോലിചെയ്തിരുന്ന അദ്ദേഹം പ്രമേഹ, ഉപാപചയ ഗ്രൂപ്പിന്റെ തലവനായിരുന്നു. പ്രമേഹം, ഉപാപചയ രോഗങ്ങൾ എന്നിവയുടെ ക്ലിനിക്കൽ ഫാർമക്കോളജി യൂണിറ്റ് ഡയറക്ടറായി ഫോർട്ടിസ് രാജൻ ധാൽ ആശുപത്രിയിലേക്ക് മാറി.
പ്രമേഹം, അമിതവണ്ണം എന്നീ മേഖലകളിൽ നൂതന ഗവേഷണങ്ങളിൽ ഏർപ്പെട്ടിരിക്കുന്നതായി അറിയപ്പെടുന്ന മിശ്ര അമിതവണ്ണത്തിന് പുതിയ നിർവചനങ്ങൾ അവതരിപ്പിച്ചതായി റിപ്പോർട്ടുണ്ട്. അദ്ദേഹത്തിന്റെ ഗവേഷണ താൽപ്പര്യങ്ങളിൽ ഇന്ത്യക്കാരിൽ വയറുവേദന, സിൻഡ്രോം എക്സ് എന്നിവ ഉൾപ്പെടുന്നു. കൂടാതെ ഇന്ത്യക്കാർക്കുള്ള ഭക്ഷണ, വ്യായാമ മാർഗ്ഗനിർദ്ദേശങ്ങൾ വികസിപ്പിച്ചെടുത്തിട്ടുണ്ട്. ശരീരത്തിലെ കൊഴുപ്പ് ഡിപ്പോകൾ, പ്രത്യേകിച്ചും ഹെപ്പാറ്റിക്, പാൻക്രിയാറ്റിക് കൊഴുപ്പ്, ഇൻസുലിൻ പ്രതിരോധം, ഇന്ത്യൻ ജനസംഖ്യയിലെ മെറ്റബോളിക് സിൻഡ്രോം എന്നിവയുമായുള്ള ബന്ധം എന്നിവയിൽ അദ്ദേഹത്തിന്റെ സംഘം വ്യാപകമായി പ്രവർത്തിച്ചിട്ടുണ്ട്. പ്രമേഹത്തിന് ഉയർന്ന അപകടസാധ്യതയുള്ള വ്യക്തികളിൽ അണ്ടിപ്പരിപ്പ്, ഭക്ഷ്യ എണ്ണകൾ, പ്രോട്ടീൻ എന്നിവ ഉപയോഗിച്ച് നിരവധി ഇടപെടൽ പരീക്ഷണങ്ങളും അദ്ദേഹം നടത്തിയിട്ടുണ്ട്. ഈ വിഷയത്തെക്കുറിച്ചുള്ള നിരവധി ഗവേഷണ പദ്ധതികളുടെ ഭാഗമായിരുന്നു അദ്ദേഹം. പിയർ റിവ്യൂഡ് ജേണലുകളിൽ പ്രസിദ്ധീകരിച്ച മുന്നൂറിലധികം ലേഖനങ്ങൾ വഴി അദ്ദേഹത്തിന്റെ ഗവേഷണങ്ങൾ രേഖപ്പെടുത്തിയിട്ടുണ്ട്. അവരുടെ എഡിറ്റോറിയൽ ബോർഡുകളിലെ അംഗമെന്ന നിലയിൽ 15 ശാസ്ത്ര പ്രസിദ്ധീകരണങ്ങളുമായി അദ്ദേഹം ബന്ധപ്പെട്ടിരിക്കുന്നു, കൂടാതെ മൂന്ന് തവണ ദി ലാൻസെറ്റിനായി എഡിറ്റോറിയലുകൾ എഴുതിയിട്ടുണ്ട്. എൽസെവിയറിന്റെ സയന്റിഫിക് അഡ്വൈസറി ബോർഡ് അംഗമായ അദ്ദേഹം ജേണൽ ഓഫ് ഡയബറ്റിസ്, യൂറോപ്യൻ ജേണൽ ഓഫ് ക്ലിനിക്കൽ ന്യൂട്രീഷ്യൻ, എഡിറ്റർ-ഇൻ ചീഫ് ഓഫ് ഡയബറ്റിസ് ആൻഡ് മെറ്റബോളിക് സിൻഡ്രോം: റിസർച്ച് ആൻഡ് റിവ്യൂ എന്നിവയുടെ അസോസിയേറ്റ് എഡിറ്ററാണ്. കൂടാതെ, ന്യൂ ഇംഗ്ലണ്ട് ജേണൽ ഓഫ് മെഡിസിൻ, ലാൻസെറ്റ്, സർക്കുലേഷൻ, ജേണൽ ഓഫ് ക്ലിനിക്കൽ എൻ‌ഡോക്രൈനോളജി, മെറ്റബോളിസം എന്നിവയുൾപ്പെടെ 30 ലധികം ജേണലുകളുടെ അവലോകകനുമാണ് അദ്ദേഹം. ഇന്ത്യയിൽ, പ്രമേഹം, ഹൃദയ രോഗങ്ങൾ എന്നിവയുമായി ബന്ധപ്പെട്ട ഉന്നത ഉപദേശക സമിതികളിൽ ഡോ. നാഷണൽ പ്രോഗ്രാം ഫോർ ക്യാൻസർ, ഡയബറ്റിസ്, സിവിഡി എന്നിവയുടെ ഉപദേശക സമിതി അംഗമായിരുന്നു. ലോകാരോഗ്യ സംഘടനയുടെ വിദഗ്ദ്ധരുടെ ഗ്രൂപ്പ് ഓഫ് ചൈൽഡ്ഹുഡ് ഒബീസിറ്റിയിലു ഇന്ത്യൻ കൗൺസിൽ ഓഫ് മെഡിക്കൽ റിസർച്ച് എക്സ്പർട്ട് ഗ്രൂപ്പുകൾ ഫോർ ചൈൽഡ്ഹുഡ് ഒബീസിറ്റി, ഫാറ്റി ലിവർ, ഡയബറ്റിസ്, ഗെസ്റ്റേഷണൽ ഡയബറ്റിസ് എന്നിവയിലും അംഗമായിരുന്നു. കൗമാര ആരോഗ്യത്തെക്കുറിച്ചുള്ള സാങ്കേതിക ഉപദേശക സംഘം, ആരോഗ്യ മന്ത്രാലയം, ഭരണ സമിതി നാഷണൽ ഇൻസ്റ്റിറ്റ്യൂട്ട് ഓഫ് ന്യൂട്രീഷൻ, നാഷണൽ ന്യൂട്രീഷൻ മോണിറ്ററിംഗ് ബ്യൂറോ, ഡ്രഗ്സ് കൺട്രോളർ ജനറൽ ഓഫ് ഇന്ത്യയുടെ വിദഗ്ദ്ധ സമിതി എന്നിവയിൽ അംഗമായിരുന്നു. ദേശീയ ഔഷധസാങ്കേതിക സമിതി, പുരുഷ ഫെർട്ടിലിറ്റി സംബന്ധിച്ച ദേശീയ ടാസ്‌ക് ഫോഴ്‌സ് എന്നിവയിലും അംഗമായിരുന്നു
രണ്ട് ഇന്ത്യൻ പ്രധാനമന്ത്രിമാരെ അവരുടെ ഓണററി ഫിസിഷ്യനായി ജോലിചെയ്തതു കൂടാതെ നിരവധി അവാർഡ് പ്രഭാഷണങ്ങളും നടത്തിയിട്ടുണ്ട്. എസ്എൻ ത്രിപാഠി മെമ്മോറിയൽ പ്രഭാഷണം, പ്രൊഫ. ഓസ്റ്റിൻ ഇ. ഡോയ്ൽ ഓറേഷൻ (2004), ഡോ. കെ എൽ വിഗ് ഓറേഷൻ (2005), സാം ജി. മോസസ് ഓറേഷൻ (2005), പ്രൊഫ. ബി ആർ സെൻഗുപ്ത ഓറേഷൻ (2005), സിയർ ഓറേഷൻ (2006), അമർ സെൻ ഓറേഷൻ (2006), ഡി കെ പാൽ ചൗധരി ഓറേഷൻ (2006), കമല പുരി സഭർവാൾ ഓറേഷൻ (2007), ഡോ. വി. രാമലിംഗസ്വാമി ഓറേഷൻ (2009), ആർ‌എം ഷാ ഓറേഷൻ (2017) എന്നിവ അവയിൽ ചിലതാണ്. 2006 ൽ മെഡിക്കൽ കൗൺസിൽ ഓഫ് ഇന്ത്യ അദ്ദേഹത്തിന് മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡ് നൽകി. അതേ വർഷം തന്നെ അദ്ദേഹത്തിന് ഒരു അവാർഡ് കൂടി ലഭിച്ചു, റോട്ടറി ഇന്റർനാഷണൽ, സൗത്ത്, ഈസ്റ്റ് ദില്ലി ചാപ്റ്ററിന്റെ രാഷ്ട്രപതിയുടെ അവാർഡ്. അടുത്ത വർഷം, നാലാമത്തെ പരമോന്നത സിവിലിയൻ അവാർഡായ പത്മശ്രീയ്ക്കായി ഇന്ത്യൻ സർക്കാർ അദ്ദേഹത്തെ റിപ്പബ്ലിക് ദിന ബഹുമതികളിൽ ഉൾപ്പെടുത്തി. 2009 ൽ ഇന്ത്യൻ ഇക്കണോമിക്സ് ഇൻസ്റ്റിറ്റ്യൂട്ട് അദ്ദേഹത്തിന് ഭാരത് ശിരോമണി പുരുസ്‌കർ സമ്മാനിച്ചു. അടുത്ത വർഷം അദ്ദേഹത്തിന് രണ്ട് അവാർഡുകൾ കൂടി ലഭിച്ചു, 2010 സ്വാർത്ഥ ഭാരത് സമ്മൻ, സ്പിരിറ്റ് ഓഫ് ഹ്യൂമാനിറ്റി അവാർഡ് ഓഫ് അമേരിക്കെയർ ഫൗണ്ടേഷൻ. 2014 ൽ വേൾഡ് ഇന്ത്യ ഡയബറ്റിസ് ഫൗണ്ടേഷനിൽ നിന്ന് "ഔട്ട്സ്റ്റാൻഡിംഗ് ഇൻവെസ്റ്റിഗേറ്റർ അവാർഡും" അദ്ദേഹത്തിന് ലഭിച്ചിട്ടുണ്ട്. നിലവിൽ ബ്രിട്ടീഷ് മെഡിക്കൽ ജേണലും റോയൽ കോളേജ് ഓഫ് ഫിസിഷ്യനുമായി ചേർന്ന് ന്യൂഡൽഹിയിലെ ഫോർട്ടിസ് സിഡിഒസി സെന്റർ ഫോർ ഡയബറ്റിസിലെ പ്രമേഹ സർട്ടിഫിക്കേഷൻ കോഴ്‌സിന്റെ തലവനാണ്.
പതിനൊന്നാമത് വാർഷിക ഫാർമസ്യൂട്ടിക്കൽ ലീഡർഷിപ്പ് സമ്മിറ്റ് & ഫാർമ ലീഡേഴ്‌സ് ബിസിനസ് ലീഡർഷിപ്പ് അവാർഡ് 2018 ൽ മിശ്രയെ "ഫാർമ ലീഡേഴ്‌സ് ഇന്ത്യൻ ഓഫ് ദി ഇയർ - എൻ‌ഡോക്രൈനോളജി" എന്ന് ഇന്ത്യയിലെ ഫാർമ ലീഡേഴ്സ് ഗ്രൂപ്പ് പ്രഖ്യാപിച്ചു.
ഇന്ത്യൻ രോഗികൾക്കും വൈദ്യർക്കും പോഷകാഹാര വിദഗ്ധർക്കും വേണ്ടി പ്രമേഹനിയന്ത്രണത്തെക്കുറിച്ച് അദ്ദേഹം പുസ്തകം എഴുതിയിട്ടുണ്ട്; ഡയബറ്റിസ് വിത്ത് ഡിലൈറ്റ്: ഇന്ത്യയിലെ പ്രമേഹത്തെ കൈകാര്യം ചെയ്യുന്നതിനുള്ള സന്തോഷകരമായ ഒരു ഗൈഡ് (2020 സെപ്റ്റംബർ മുതൽ പുതുക്കിയതും അപ്‌ഡേറ്റ് ചെയ്തതുമായ പതിപ്പ്) (Amazon.in) അടുത്തിടെ, ഈ പുസ്തകത്തിന്റെ ഹിന്ദി വിവർത്തനം, " ഡയബറ്റിസ് കെ സാത്ത് ഭീ ഖുഷാൽ ജീവൻ "പ്രസിദ്ധീകരിച്ചു ( https://www.amazon.in/dp/9388630971/ref=cm_sw_r_wa_apa_i_y7AiEbB03FS0F )
സുഗ്ദിദി
ജോർജിയയുടെ പടിഞ്ഞാറ് ഭാഗത്ത് സ്ഥിതിചെയ്യുന്ന ചരിത്രപ്രധാനമായ പ്രവിശ്യയായ സമേഗ്രെലോയിലെ ഏറ്റവും വലിയ നഗരവും പ്രവിശ്യയുടെ തലസ്ഥാന നഗരവുമാണ് സുഗ്ദിദി - Zugdidi (Georgian: ზუგდიდი; Mingrelian: ზუგდიდი or ზუგიდი) സമേഗ്രെലോയുടെ വടക്കു പടിഞ്ഞാർ ഭാഗത്തായാണ് ഈ നഗരം സ്ഥിതിചെയ്യുന്നത്. ജോർജിയയുടെ തലസ്ഥാന നഗരമായ റ്റ്ബിലിസിൽ നിന്ന് 318 കിലോമീറ്റർ പടിഞ്ഞാർ ഭാഗത്തായും കരിങ്കടലിന്റെ തീരത്ത് നിന്ന് 30 കിലോ മീറ്ററും അകലേയായാണ് സുഗ്ദിദി നഗരം സ്ഥിതിചെയ്യുന്നത്. സമുദ്ര നിരപ്പിൽ നിന്നും 100-110 മീറ്റർ ഉയരത്തിലാണ് ഈ നഗരം നിൽക്കുന്നത്.
പേരിന് പിന്നിൽ
പതിനേഴാം നൂറ്റാണ്ടിലാണ് സുഗ്ദിദി എന്ന പേര് ആദ്യമായി പ്രത്യക്ഷപ്പെടുന്നത്. മിൻഗ്രേലിയൻ ഭാഷയിൽ സൂഗ്ദിദി എന്ന പദത്തിന്റ അർത്ഥം 'Big Hill' - 'വലിയ മല' എന്നാണ്. മിൻഗ്രേലിയൻ ഭാഷയിൽ സുലു ("Zugu - ზუგუ" - hill ) എന്നാൽ മല എന്നും ദിദി ("didi - დიდი" - big) എന്നാൽ വലിയത് എന്നുമാണ് അർത്ഥം പുരാതന രേഖകളിൽ സുബ്ദിദി - ზუბდიდი എന്നും രേഖപ്പെടുത്തി കാണുന്നുണ്ട്. മിൻഗ്രേലിയൻ ഭാഷയിൽ ഇതിന്റെ അർത്ഥവും വലിയ മല എന്നു തന്നെയാണ്. അബ്ഖാസിയയിലേയും ജോർജിയയിലെ സമേഗ്രെലോ പ്രവിശ്യയിലെ സാധാരണ ജനങ്ങളും സുഗ്ദിദി എന്നത് ചുരുക്കി സുഗിദി (ზუგიდი) എന്നും വിളിക്കുന്നുണ്ട്. നഗരത്തിന്റെ കിഴക്കൻ ഭാഗത്ത് ഒരു മല സ്ഥിതി ചെയ്യുന്നുണ്ട്. അതിനാലാണ് നഗരത്തിന് ഈ പേര് ലഭിച്ചതെന്നാണ് കരുതപ്പെടുന്നത്. പുരാതന കാലത്തെ കോട്ടയുടെ ചെറിയ അവശിഷ്ടങ്ങൾ ഇപ്പോഴും ഇവിടെ കാണാൻ സാധിക്കുന്നുണ്ട്.
വിവിയൻ റിച്ചാർഡ്‌സ്
സർ ഐസക് വിവിയൻ അലെക്സാൻഡെർ റിച്ചാർഡ്‌സ് അഥവാ വിവ് റിച്ചാർഡ്‌സ് (ജനനം. മാർച്ച് 7, 1952) ഒരു മുൻ വെസ്റ്റ് ഇൻഡീസ് ക്രിക്കറ്റ് താരമാണ്. എക്കാലത്തെയും മികച്ച ബാറ്റ്സ്മാന്മാരിൽ ഒരാളായാണ് ഇദ്ദേഹത്തെ കണക്കാക്കുന്നത്.
2002 ഡിസംബറിൽ വിസ്ഡൺ മാസിക എക്കാലത്തെയും മികച്ച ഏകദിന ബാറ്റ്സ്മാനായി റിച്ചാർഡ്സിനെ തെരഞെടുത്തു. കൂടാതെ, ഡോൺ ബ്രാഡ്മാനും സച്ചിൻ ടെൻഡുൽകർക്കും ശേഷം എക്കാലത്തെയും മികച്ച ടെസ്റ്റ് ബാറ്റ്സ്മാനായും വിസ്ഡൺ ഇദ്ദേഹത്തെ തെരഞെടുത്തു.
ടെസ്റ്റ് ക്രിക്കറ്റിൽ 121 മൽസരങ്ങളിൽ നിന്ന് 50.23 ശരാശരിയിൽ 8540 റൺസ് നേടിയ റിച്ചാർഡ്സ്, 24 സെഞ്ചുറികളും അടിച്ചിട്ടുണ്ട്. നായകനെന്ന നിലയിൽ 50 മൽസരങ്ങളിൽ 27 എണ്ണത്തിൽ ടീമിനെ വിജയത്തിലേക്കു നയിച്ചപ്പോൾ, 8 എണ്ണത്തിൽ മാത്രമാണ് തോൽവി അറിഞ്ഞത്. ഏകദിന ക്രിക്കറ്റിൽ 6,721 റൺസും ഫസ്റ്റ് ക്ലാസ്സ് ക്രിക്കറ്റിൽ 36,212 റൺസും ഇദ്ദേഹം അടിച്ചു കൂട്ടിയിട്ടുണ്ട്.
അവലംബം
വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
പോലീസ് തെയ്യം
കാസർഗോഡ് ജില്ലയിൽ കാഞ്ഞങ്ങാടിനടുത്ത് പടന്നക്കാടു വർഷാവർഷം നടത്തിവരുന്ന ഒരു തെയ്യക്കോലമാണ് പോലീസ് തെയ്യം. പടവീരൻ എന്നും ഈ തെയ്യത്തിനു പേരുണ്ട്. പഴയകാലത്തെ ഒരു പടയാളിയുടെ ഓർമ്മപ്പെടുത്തലാണ് പൊലീസ് തെയ്യത്തിന്റെ പുരാവൃത്തത്തിൽ ഉള്ളത്. എങ്കിലും ഇന്നുകാണുന്ന പോലീസ് വേഷത്തിലാണ് ഈ തെയ്യം അരങ്ങിലെത്തുന്നത്. ഇന്നു പോലീസ് ചെയ്തുവരുന്ന പ്രവർത്തനങ്ങൾ തന്നെയാണു പൊലീസ് തെയ്യം അവതരിപ്പിക്കുന്നതും. ഉത്സവം കാണാനെത്തിയവരിൽ ആരെങ്കിലും പുകവലിക്കുന്നുണ്ടെങ്കിൽ അവരെ പിടികൂടുക, ആളുകൾ നിരനിരയായി നിർത്തുക, തിരക്കു കൂട്ടുന്നവരെ പേടിപ്പിച്ച് മാറ്റി നിർത്തുക, ക്രമസമാധാനം പരിപാലിക്കാനായി വേണ്ടുന്ന കാര്യങ്ങൾ ചെയ്യുക എന്നിവയൊക്കെ പൊലീസ് തെയ്യത്തിന്റെ പ്രവർത്തനങ്ങളാണ്. പടന്നക്കാടുള്ള പാനൂക്ക് തായത്തു തറവാട്ടിലാണ് പോലീസ് തെയ്യം കെട്ടിയാടുന്നത്. തറവാട്ടിൽ കെട്ടിയാടുന്ന പ്രധാന തെയ്യമായ കരിഞ്ചാമുണ്ഡിയുടെ കൂടെയാണ് പോലീസ് തെയ്യം കെട്ടുന്നത്. എല്ലാവർഷവും മേടം 24 -നാണ് പോലീസ് തെയ്യം കെട്ടിയാടുന്നത്.
ഐതിഹ്യം
പഴയ കാലത്ത് ഒരിക്കൽ പാനൂക്ക് തായത്തു തറവാട്ടിലെ കാരണവർ എടച്ചേരി ആലിൽ നടക്കുന്ന കരിഞ്ചാമുണ്ഡി കളിയാട്ടം കാണാൻ എത്തിയിരുന്നു. തന്റെ തറവാട്ടിലും കരിഞ്ചാമുണ്ഡി തെയ്യം കെട്ടിയാടാൻ ആഗ്രഹമുള്ള വിവരം കാരണവർ തെയ്യത്തോട് പറഞ്ഞു. കരിഞ്ചാമുണ്ഡിയുടെ സമ്മതപ്രകാരം ദൈവശക്തിയെ ഒരു ചെമ്പുകുടത്തിലേക്ക് ആവാഹിച്ച് പാനൂക്ക് തായത്തുതറവാട്ടിലേക്ക് പോകാമെന്ന നിലയിലേക്ക് കാര്യങ്ങൾ വന്നു. സാമൂതിരി രാജാവിന്റെ ആ കാലഘട്ടത്തിൽ കോലസ്വരൂപത്തെ നായന്മാരും അള്ളട സ്വരൂപത്തെ നായന്മാരും തമ്മിൽ യുദ്ധം നടന്നു വരികയായിരുന്നു. കാരണവർ വഴിമദ്ധ്യേ വെച്ച് യുദ്ധം നടക്കുന്നതു കാണുന്നു. യുദ്ധസമയത്ത് വെട്ടേറ്റ ഒരു പടയാളി വീണുപിടയുന്നത് കാരണവർ കാണാനിടവന്നു. കരിഞ്ചാമുണ്ഡിയെ ഉൾക്കൊള്ളുന്ന ചെമ്പുകുടം താഴെവെച്ച് കാരണവർ ആ പടവീരനെ മടിയിൽ കിടത്തി വെള്ളം നൽകി. വെള്ളം കഴിച്ച പടയാളി മരിച്ചു പോവുന്നു.
തറവാട്ടിലെത്തിയ കാരണവർ കരിഞ്ചാമുണ്ഡിയെ വീട്ടിൽ പ്രതിഷ്ഠിച്ചു. അപ്പോൾ മറ്റൊരു സാന്നിദ്ധ്യം കൂടെ തറവാട്ടിൽ ഉള്ളതായി കാരണവർക്കു ബോധ്യം വന്നു. പ്രശ്നവിധിയാൽ അത് വഴിയിൽ കിടന്നു മരിച്ച പടയാളിയുടേതാണെന്നു മനസ്സിലാവുന്നു. തന്റെ കൂടെ കരിഞ്ചാമുണ്ഡി ഉണ്ടായിരുന്നതിനാൽ പടയാളിയെ കൂടി കരിഞ്ചാമുണ്ഡി കൂടെ കൂട്ടിയതാണത്രേ. അതിനുശേഷമാണ് തറവാട്ടിൽ പടവീരൻ എന്ന പൊലീസ് തെയ്യത്തെ കൂടി കെട്ടാനാരംഭിച്ചത്. അന്നത്തെ സൈനികനാണു കോലസ്വരൂപത്തിനധികാരിയെങ്കിലും വേഷവിധാനങ്ങളിൽ പൊലീസിന്റെ യൂണിഫോമിലാണിന്ന് തെയ്യത്തെ കാണാൻ സാധിക്കുന്നത്.
അവലംബം
വർഗ്ഗം:തെയ്യം
രാസമാലിന്യം
രാസമാലിന്യം എന്നത് ദോഷകരമായ രാസവസ്തുക്കൾകൊണ്ട് ഉണ്ടായ മാലിന്യമാണ്. ബ്രിട്ടണിലെ സി. ഒ. എസ്. എച്ച്. എച്ച് അല്ലെങ്കിൽ അമേരിക്കയിലെ ശുദ്ധജല ചട്ടം, സ്രോതസ്സുകൾ സംരക്ഷിക്കാനും തിരിച്ചുകൊണ്ടുവരാനുമുള്ള ചട്ടം എന്നിവയിലെ നിയന്ത്രണങ്ങൾക്കു കീഴിൽ രാസമാലിന്യം വരും. യു. എസ്സിൽ എൻ‌വയോണ്മെന്റൽ പ്രൊട്ടെക്ഷൻ ഏജൻസി (ഇ. പി. എ), ഒക്യുപ്പേഷണൽ സേഫ്റ്റി ആന്റ് ഹെൽത്ത് അഡ്മിനിസ്ട്രേഷൻ (ഓഷ) അതോടൊപ്പം സംസ്ഥാനങ്ങളിലും പ്രാദേശികതലത്തിലുമുള്ള നിയന്ത്രണങ്ങൾ രാസ ഉപയോഗങ്ങളും നിർമ്മാർജ്ജനവും നിയന്ത്രിക്കുന്നു. ഒരു ആപത്ക്കരമായ രാസമാലിന്യം ഖര- ദ്രാവക- വാതക അവസ്ഥകളിലുള്ള, ഒന്നുകിൽ ആപത്ക്കരമായ സ്വഭാവഗുണങ്ങൾ കാണിക്കുന്നതോ അല്ലെങ്കിൽ ആപത്ക്കരമായ മാലിന്യം എന്ന് പ്രത്യേകമായി പേര് പട്ടികയിൽ ഉൾപ്പെടുത്തിയതോ ആയിരിക്കും.
ഓക്സ്ഫോർഡ് ഗാർഡൻസ്
ഒബി എമെലോണി നിർമ്മിച്ച് സംവിധാനം ചെയ്ത് 2015-ൽ പുറത്തിറങ്ങിയ ചിത്രമാണ് ഓക്സ്ഫോർഡ് ഗാർഡൻസ്.
പശ്ചാത്തലവും സംഗ്രഹവും
യുണൈറ്റഡ് സ്റ്റേറ്റ്സിലെ ലണ്ടനിൽ ചിത്രീകരിച്ച് 2015 ഡിസംബർ 18 ന് നൈജീരിയയിൽ പ്രീമിയർ ചെയ്തു. ഓക്‌സ്‌ഫോർഡ് ഗാർഡൻസ് ആഫ്രിക്ക മാജിക് ഒറിജിനൽ ഫിലിംസിലൂടെ ഒബി എമെലോണിയും എം-നെറ്റും തമ്മിലുള്ള സഹകരിച്ചുള്ള സൃഷ്ടിയായി പുറത്തിറങ്ങി. ഭാഗ്യം, പ്രണയം, വീണ്ടെടുപ്പ് എന്നിവയെ കേന്ദ്രീകരിച്ചുള്ള ബോക്‌സിംഗ് പ്രമേയമായ ചിത്രമാണിത്.
പുറംകണ്ണികൾ
വർഗ്ഗം:2015-ൽ പുറത്തിറങ്ങിയ ചലച്ചിത്രങ്ങൾ
ആമസോൺ കിന്റിൽ
ആമസോൺ കമ്പനി പുറത്തിറക്കിയ ഇ-റീഡർ ആണ് ആമസോൺ കിന്റിൽ. ലഘുചിത്രം|ആമസോൺ കിന്റിൽ
ചരിത്രം
പ്രമുഖ ഓൻലൈൻ പുസ്തക വിൽപനക്കാരായ Amazon.com ആണ് കിന്റിൽ എന്ന പുതിയ ഉൽപ്പന്നം ഇ-വായനക്കാർക്കായി സമർപ്പിച്ചിരിക്കുന്നത്. ഇ-റീഡർകൾക്കിടയിൽ ഇതിനോടകം ആമസോൺ കിൻഡിൽ ഒന്നാമതായി കഴിഞ്ഞു.
PDF പ്രവർത്തിപ്പിക്കാൻ ഒന്നാമനായ Adobe Reader അടക്കമുള്ള മറ്റു ഇ-റീഡർകളിൽ നിന്നും വ്യതിരിക്തമായ ചില സവിശേഷതകൾ ഉണ്ട് കിൻഡിൽ ഇ-റീഡറിന്.
സവിശേഷതകൾ
ഒരുപാട് ഇ-പുസ്തകങ്ങൾ ഉപയോഗിക്കുന്നവർക്ക്‌ Adobe Reader പോലുള്ള ഇ-റീഡർകളെക്കാൾ ഉപയോഗിക്കാൻ ഏറെ സൗകര്യപ്രദമാണ് Kindle E Reader.
സോഫ്റ്റ്‌വെയറിനു ഉള്ളിൽ തന്നെ ഒരു ലൈബ്രറി പോലെ പുസ്തകങ്ങൾ തരം തിരിച്ചു സൂക്ഷിക്കാൻ സാധിക്കുന്നതാണ്. ഒരു ക്ലിക്കിൽ ഹോം സ്ക്രീനിൽ എത്തിച്ചേരുകയും അവിടെ നിന്ന് പുസ്തകങ്ങൾ തിരഞ്ഞെടുക്കുകയും ചെയ്യാൻ സാധിക്കുന്നു.
വായനക്കിടയിൽ ഏതെന്കിലും പദങ്ങളുടെ അർഥം അറിയേണ്ടതായിട്ടുണ്ടെങ്കിൽ അതിൻ മേൽ Double Click ചെയ്‌താൽ മാത്രം മതിയാകും. നിങ്ങളെ കാത്തിരിക്കുന്നത് ഓക്സ്ഫോർഡ് അമേരിക്കൻ ഡിക്ഷ്ണറിയുടെ പുതിയ പതിപ്പാണ്.
വാക്കുകളും ഖണ്ഡികകളും തിരയാൻ മറ്റുള്ള റീഡർ സോഫ്റ്റ്‌വെയറുകളെ അപേക്ഷിച്ച് ഒരു പടി മുന്നിലാണ് Kindle E Reader.
Settings വ്യക്തിഗതമാക്കുവാൻ മറ്റു റീഡറുകളെ അപേക്ഷിച്ച് കുറെ കൂടി സൌകര്യമുണ്ട്.
Synchronise ചെയ്തു എവിടെ വച്ചും മറ്റേതൊരു  Kindle ലും നാം വായിച്ചു നിർത്തിയിടത്തു നിന്നും തന്നെ തുടങ്ങാൻ സൗകര്യമുണ്ട്. Whispersync എന്ന് ആമസോൺ സ്വയം വിളിക്കുന്ന ഈ സാങ്കേതികവിദ്യ മറ്റു റീഡറുകളിൽ ഒന്നും തന്നെ കാണാത്തതാണ്.
അടിസ്ഥാനപരമായി .mobi, .prc, .txt, .tpz, .azw എന്നീ ബുക്ക്‌ ഫോർമാറ്റുകൾ ആണ് Kindle സപ്പോർട്ട് ചെയ്യുന്നതെങ്കിലും Kindle For PC ൽ PDF ഫോർമാറ്റ് സപ്പോർട്ട് ചെയ്യുന്നുണ്ട്.
അവലംബം
വർഗ്ഗം:കമ്പ്യൂട്ടർ ഹാർഡ്‌വെയർ
നാഥു ധോബി
1919-ൽ പഞ്ചാബിലെ അമൃത്‌സർ സംസ്ഥാനത്ത് ജാലിയൻ വാലാബാഗ് സമരത്തിന് നേതൃത്വം നൽകിയ ആദ്യത്തെ സ്വാതന്ത്ര്യ സമര സേനാനിയാണ് നാഥു ധോബി എന്നറിയപ്പെടുന്ന അമർ ഷഹീദ് നാഥു ധോബി.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം
ഇറാനിലെ ഇസ്‌ലാമിക വിപ്ലവം
ഇറാനിലെ ഷാ ഭരണകൂടത്തിനെതിരെ ആയത്തുല്ല ഖുമൈനിയുടെ നേതൃത്വത്തിൽ ഇറാനിലെ ഇസ്ലാമിസ്റ്റുകൾ നടത്തിയ വിപ്ലവമാണ് ഇറാനിലെ ഇസ്‌ലാമിക വിപ്ലവം എന്നറിയപ്പെടുന്നത്. ഇറാനിയൻ വിപ്ലവം, ഇസ്‌ലാമിക വിപ്ലവം,1979 വിപ്ലവം എന്നൊക്കെ അറിയപെടുന്ന ഈ സംഭവം ഇരുപതാം നൂറ്റാണ്ടിൽ സ്വാധീനം ചെലുത്തിയ പ്രധാന സംഭവങ്ങളിലോന്നായി കണക്കാപ്പെടുന്നു. വിപ്ലവത്തിന്റെ വിജയത്തെ തുടർന്ന് ഷാ അധികാരം ഉപേക്ഷിച്ചു നാടുവിടുകയും ആയത്തുള്ള ഖുമൈനി ഇറാനിൽ തിരിച്ചെത്തി അധികാരം ഏറ്റെടുക്കുകയും ചെയ്തു.
അവലംബം
വർഗ്ഗം:ഇറാൻ വർഗ്ഗം:ഇറാന്റെ ചരിത്രം വർഗ്ഗം:ഇറാനിയൻ വിപ്ലവം
മാർക്കോണി മത്തായി
റേഡിയോയിലൂടെ പാട്ടിനെ പ്രണയിച്ച സെക്യൂരിറ്റിക്കാരൻ മാർക്കോണി മത്തായിയുടെ കഥയാണ് ഈ ചിത്രം പറഞ്ഞത്. മത്തായിക്ക് റേഡിയോയുമായുള്ള പ്രണയമാണ് ആ കഥാപാത്രത്തിന് റേഡിയോ കണ്ടുപിടിച്ച മാർക്കോണിയുടെ പേരും ഒപ്പം ചേർത്തത്
പ്ലോട്ട്
മത്തായി (ജയറാം) ഇപ്പോൾ ബാങ്കിൽ സെക്യൂരിറ്റി ഗാർഡായി ജോലി ചെയ്യുന്ന മുൻ സൈനികനാണ്. അയാൾ എല്ലാവരുമായും സൗഹാർദ്ദപരമാണ് പെരുമാറുന്നത്. അവന്റെ സ്വഭാവം സ്ഥാപിക്കാൻ തുടക്കത്തിൽ കുറച്ച് സമയം ഉപയോഗിക്കുന്നു. ഗ്രാമത്തിലെ എല്ലാവർക്കും റേഡിയോ സിഗ്നലുകൾ ട്യൂൺ ചെയ്ത് നൽകുന്നതിനാൽ അദ്ദേഹത്തെ സ്നേഹപൂർവ്വം "മാർക്കോണി" എന്ന് വിളിക്കുന്നു. ശാരീരികമായി സുഖമില്ലാതെ കിടപ്പിലായിരിക്കുന്ന കുഞ്ഞച്ചായനെയാണ് നമ്മൾ ആദ്യം കാണുന്നത്. മത്തായി തന്റെ ചില സുഹൃത്തുക്കളോടൊപ്പം വന്ന് അവനെ സവാരിക്ക് കൊണ്ടുപോകുന്നു. കുഞ്ഞച്ചായൻ (അലൻസിയർ ) അത് ആസ്വദിക്കുകയും മരിച്ചുപോയ തന്റെ മുൻ ഭാര്യയുമായുള്ള തന്റെ പ്രണയകഥ വിവരിക്കുകയും ചെയ്യുന്നു. ചില പ്രത്യേക പാനീയങ്ങൾ നൽകി മത്തായി അയാളെ ആശ്വസിപ്പിക്കുന്നു. അവൻ ജോലി ചെയ്യുന്ന ബാങ്കിൽ എല്ലാവർക്കും അവനെ ഇഷ്ടമാണ്. കൂടാതെ ബാങ്കിൽ തൂപ്പുകാരിയായി ജോലി ചെയ്യുന്ന ഒരു വൃദ്ധയാണ് സാറക്കുഞ്ഞമ്മ. മത്തായി സംഭാഷണങ്ങളിൽ നിന്നുള്ള സന്തോഷ നിമിഷങ്ങൾ മാത്രം ആണ് അവർക്ക് ദുഖങ്ങളിൽ നിന്നുള്ള മോചനം.
മത്തായിയുടെ സുഹൃത്തുക്കൾ എപ്പോഴും ആരെയെങ്കിലും വിവാഹം കഴിക്കാൻ അവനെ നിർബന്ധിക്കുന്നു, പക്ഷേ അവൻ അത് നിരസിക്കുകയും എല്ലായ്പ്പോഴും "ലൈഫ് അല്ലെ ജീവിതം" എന്ന് ഉദ്ധരിക്കുകയും ചെയ്യുന്നു. ഒടുവിൽ സുഹൃത്തുക്കളുടെ നിർബന്ധത്തിനു വഴങ്ങി അയാൾ ട്രീസ (ഷംനകാസിം) എന്ന പെൺകുട്ടിയെ കണ്ടു. പെണ്ണുകാണൽ നന്നായി നടക്കുന്നു, പക്ഷേ ഒടുവിൽ വിവാഹം നടക്കുന്നില്ല. സമാന്തരമായി, തന്റെ സിനിമയുടെ പ്രമോഷനായി കേരളത്തിൽ വരുന്ന നടൻ വിജയ് സേതുപതിയെയും നമ്മളെ പരിചയപ്പെടുത്തുന്നു. സിനിമാ പ്രമോഷന്റെ ഭാഗമായി ഒരു റേഡിയോ കോൾ-ഇൻ പ്രോഗ്രാമിൽ അദ്ദേഹം അവതരിപ്പിക്കുന്നു.
സാറക്കുഞ്ഞമ്മയുടെ മരണശേഷം അവളുടെ സ്ഥാനത്ത് അന്ന (ആത്മിയ) എന്ന പുതിയ പെൺകുട്ടി ചേരുന്നു. അവൾ ഒരു സുന്ദരിയായ പെൺകുട്ടിയാണ്, എല്ലാവരുടെയും ഹൃദയം കീഴടക്കുന്നു. അവൾ ലളിതയും സന്തോഷവതിയുമായ പെൺകുട്ടിയാണ്. ഒരു ദിവസം ബാങ്ക് ജീവനക്കാരനായ ആന്റണി അന്നയോട് ലൈംഗികമായി മോശമായി പെരുമാറി. ഇതിന് മത്തായി സാക്ഷി; അയാൾ അവനെ താക്കീത് ചെയ്തു, ആന്റണി ലജ്ജാകരമായി ക്ഷമാപണം നടത്തി, പോയി. അന്ന എപ്പോഴും മത്തായിയെ പരിചരിക്കുകയും അവന് കഴിക്കാൻ ഭക്ഷണം പൊതിഞ്ഞുകൊണ്ടുവരികയും മറ്റും ചെയ്യുന്നു. മത്തായിയുടെ സുഹൃത്തുക്കൾ അവളെ സ്നേഹിക്കാൻ ഉപദേശിക്കുന്നു, അതിന് മത്തായി തന്റെ ഭൂതകാലം വെളിപ്പെടുത്തുന്നു. കുട്ടിക്കാലത്ത്, അവൻ ത്രേസ്യ എന്ന മറ്റൊരു പെൺകുട്ടിയുമായി പ്രണയത്തിലായി, എന്നാൽ അവളുടെ പിതാവ് ഈ പ്രണയത്തെ നിരസിക്കുകയും അവളെ തല്ലുകയും ചെയ്തു. ഇത് മൂലം മത്തായി വൈകാരികമായി മുറിവേൽക്കുകയും പ്രണയം വേണ്ടെന്ന് തീരുമാനിക്കുകയും ചെയ്യുന്നു, എന്നാൽ അവന്റെ സുഹൃത്തുക്കൾ അവനോട് ഭൂതകാലത്തെ ഉപേക്ഷിച്ച് അന്നയോടുള്ള സ്നേഹം സ്വീകരിക്കാൻ ഉപദേശിക്കുന്നു.
റേഡിയോയിൽ സേതുപതിയുടെ പരിപാടി കേൾക്കുമ്പോഴാണ് മത്തായി തന്റെ വികാരങ്ങൾ കൂടുതൽ മനസ്സിലാക്കുന്നത്. ഒരു ദിവസം അദ്ദേഹം റേഡിയോ ഷോയിലേക്ക് വിളിക്കുകയും സേതുപതിയുമായുള്ള തന്റെ ജീവിതത്തെക്കുറിച്ചും തത്ത്വചിന്തയെക്കുറിച്ചും പ്രണയത്തെക്കുറിച്ചും സംസാരിക്കുന്നു. മത്തായി സംസാരിക്കുന്ന രീതിയും സേതുപതിയെ സ്നേഹിക്കുകയും അവനെ "മത്തായി" എന്ന് വിളിക്കുകയും ചെയ്യുന്നു. മറ്റൊരു ദിവസം, മത്തായി തന്റെ ആത്മവിശ്വാസം സംഭരിക്കുകയും അന്നയോട് തന്റെ പ്രണയത്തെക്കുറിച്ച് ഏറ്റുപറയാൻ തീരുമാനിക്കുകയും പരാജയപ്പെടുകയും ചെയ്യുന്നു. ഒടുവിൽ, അയാൾ ഒരു പ്രണയലേഖനം എഴുതാൻ തീരുമാനിക്കുന്നു, അത് ആകസ്മികമായി ബാങ്ക് ജീവനക്കാരുടെ കൈകളിൽ എത്തുന്നു. ബാങ്ക് ജീവനക്കാരനായ ആന്റണി ഈ അവസരം മുതലെടുത്ത് മത്തായിയോട് പ്രതികാരം ചെയ്യുകയും മുഴുവൻ ബാങ്ക് ജീവനക്കാരുടെയും മുന്നിൽ വെച്ച് അപമാനിക്കുകയും ചെയ്യുന്നു. ബാങ്ക് മാനേജർ ഉൾപ്പെടെ എല്ലാവരും അവന്റെ നീക്കങ്ങളെ വിലകുറഞ്ഞതായി മുദ്രകുത്തുന്നു.
ഈ സംഭവങ്ങളിലെല്ലാം അസ്വസ്ഥനായ മത്തായി അന്ന ഉൾപ്പെടെ എല്ലാവരോടും മാപ്പ് പറയുകയും പെട്ടെന്ന് നാടുവിടുകയും ചെയ്തു. മത്തായിയെ ഗ്രാമം വിട്ടുപോകാൻ കാരണമാകുന്നതരത്തിൽ വേദനിപ്പിച്ചതിന് ഗ്രാമവാസികൾ മുഴുവൻ അന്നയെ കുറ്റപ്പെടുത്തുന്നു. പിന്നീട് അന്ന റേഡിയോ ഷോയിലേക്ക് വിളിക്കുകയും മത്തായിയോടുള്ള ഇഷ്ടം വെളിപ്പെടുത്തുകയും ചെയ്യുന്നു. മത്തായിയെ കണ്ടെത്താനും അന്നയ്ക്ക് തന്നോടുള്ള സ്നേഹത്തെക്കുറിച്ച് അറിയിക്കാനും സേതുപതി റേഡിയോ ഷോയിലൂടെ എല്ലാവരോടും പ്രഖ്യാപിക്കുന്നു. ഇതുമായി ബന്ധപ്പെട്ട് അദ്ദേഹം സോഷ്യൽ മീഡിയയിൽ പോസ്റ്റുകളും ഇട്ടിട്ടുണ്ട്. മത്തായിയെ അവസാനമായി കണ്ടത് ഗോവയിൽ വച്ചാണെന്ന് ഒരു പെൺകുട്ടി റേഡിയോ ഹോസ്റ്റുകളെ അറിയിക്കുന്നു.
അന്ന പിന്നീട് ഒരു അപരിചിതന്റെ സഹായം സ്വീകരിക്കുകയും മത്തായിയെ അന്വേഷിക്കുകയും ചെയ്യുന്നു. ഗോവയിലെ പല സുഹൃത്തുക്കളുടെയും സഹായത്തോടെ അവർ അവനെ തിരയുന്നു. റേഡിയോ ഷോയിൽ നിന്നുള്ളവരും മത്തായിയെ കണ്ടെത്താനും ഗ്രീസിൽ നിന്നുള്ള ജിപ്സികൾക്കൊപ്പമാണ് അദ്ദേഹത്തെ അവസാനമായി കണ്ടതെന്ന് അറിയിക്കാനും ശ്രമിക്കുന്നു. മത്തായിയെ തിരയുന്നത് എല്ലാവരും മിക്കവാറും ഉപേക്ഷിക്കുന്നു, പക്ഷേ അന്ന ഒരിക്കലും ഉപേക്ഷിക്കുന്നില്ല. എന്നാൽ ഒരു ദിവസം, അന്ന ഒരു ഭവനരഹിതനെ കണ്ടുമുട്ടി, മത്തായി എങ്ങനെ ചെയ്യുമായിരുന്നുവോ അതുപോലെ അവൾ അവനുമായി ചായ പങ്കിടുന്നു. അവൾ അന്നയാണോ എന്ന് അവൻ അവളോട് ചോദിക്കുന്നു, എന്നിട്ട് അവൻ അവളെ ജിപ്സികളിലേക്ക് കൊണ്ടുപോകുന്നു. അവിടെ വെച്ച് അന്ന എന്തോ ഒന്ന് കണ്ടു വശീകരിക്കുന്നു.
ശബ്ദട്രാക്ക്
അനിൽ പനച്ചൂരാൻ, ബി.കെ. ഹരിനാരായണൻ  എന്നിവരുടെ വരികൾക്ക് എം.ജയചന്ദ്രൻ ഈണം പകർന്നിരിക്കുന്നു.